“Motorola” омма учун мўлжалланган смартфонни тақдим этди (ВИДЕО) - www.Voydod.net\n“Motorola” омма учун мўлжалланган смартфонни тақдим этди (ВИДЕО)\n“Motorola” компанияси ўзининг расмий блогида “Moto G” смартфонинитақдим этди. Нархи 179 доллардан бошланадиган ушбу қурилма тез ишлаш борасида 500-600 доллардан сотилаётганаппаратлардан қолишмайди, дейди компания вакиллари.\nСмартфон ечими 1280х720 бўлган 4,5дюймли экран, тўрт ядроли “Snapdragon 400” процессори, бир гигабайт оператив хотира, FM-радио ҳамда беш ва 1,3мегапикселли иккита камера билан жиҳозланган.\nАппарат 3G тармоғига уланишнитаъминлайди, бироқ “LTE”ни қувватламайди. Қатор ҳудудларда “Moto G”нинг иккита сим-картали варианти чиқади.Смартфон батареясининг заряди “тўлиқ иш куни”га етади, дея таъкилайди "Motorola”. Қурилма “соф” (қўшимча қобиқларсиз) "Android 4.3”да ишлайди. 2014 йил январида “Moto G” учун операцион тизимнингҳозирги энг янги версияси бўлган "Android 4.4”гача янгиланиш чиқарилади.\nСмартфон ташқикўринишидан ёз ойларида чиққан "Moto X”ни эслатади. Компаниядагилар фойдаланувчилар қурилмани ўз дидларигақараб жиҳозлашлари мумкинлигини ваъда қилмоқда. Бунинг учун турли рангдаги орқа панеллар ва хилма-хилғилофлар чиқарилади.\n“Motorola” раҳбари Деннис Вудсайднинг сўзларига кўра, "Moto G”смартфонга 200 доллардан кўп тўлашни истамайдиган, бироқ ундан тез ишлаш ва замонавий дастурлар биланмослашувчанликни кутаётган кишилар учун мўлжалланган.


Болалар учун ишланган тарбиявий мултфилмларни кўриш ҳақида\nBy Муҳаммад Ҳабибуллоҳ on 02/02/2016 26 ОДОБ-АХЛОҚ 27 ТАЪЛИМ-ТАРБИЯ ФАТВОЛАР\nБолалар учун ишланган тарбиявий мултфилмларни кўриш жоизми? Бугунги кунда мултфилмлар анимация услубида ишланмоқда, уларни кўрса бўладими?\nАввало шуни билиб олишимиз лозимки, жонли нарсаларнинг расмини чизган ёки ҳайкалини ясаган киши шариатимизда лаънатланган. Абдуллоҳ ибн Умар розияллоҳу анҳумо ривоят қилган ҳадисда Расулуллоҳ соллаллоҳу алайҳи ва саллам шундай деганлар: “Қиёмат куни Аллоҳнинг ҳузурида энг қаттиқ азобланадиганлар – рассомлар” (Бухорий ривояти). Бироқ шариатимизда катталарга рухсат берилмаган баъзи ишларга ёш болалар учун рухсат берилган. Масалан, Ойша розияллоҳу анҳонинг ёшлигида қўғирчоқлари бўлгани, Расулуллоҳ соллаллоҳу алайҳи ва саллам буни кўрганлари ва бу нарсадан қайтармаганлари саҳиҳ ҳадисларда келган. Шунга биноан, болалар учун исломий одоб-ахлоқларни ўргатадиган мултфилмларни ишлаш ёки кўриш жоиз саналади.\nШуни ҳам унутмайликки, шариатимизда ҳалол саналган ишларга бошқа омиллар қўшилиши туфайли бу ишлар ҳаромга айланиши ҳам мумкин. Бугунги кунимизда ғарб давлатлари ишлаб чиқараётган мултфилмларни шулар қаторига қўшиш мумкин. Чунки у мултфилмларда бир эмас, балки бир қанча ҳаром ишлар бор. Жумладан:\nБу турдаги мултфилмлар болаларнинг ахлоқий бузилишига сабаб бўлади. Чунки уларнинг деярли барчаси йигит ва қиз ўртасидаги муҳаббат ҳақида бўлади;\nБош ролдаги “қаҳрамон” қиз ҳаддан ташқари очиқ кийинган бўлади. Бу эса ёш қизалоқларимизда шундай кийинишга муҳаббат пайдо қилади;\nБиз “фантастик” деб атайдиган мултфилмлар коинотни бошқариб турадиган яхши ва ёвуз кучлар ўртасидаги кураш ҳақида бўлади. Ҳолбуки, Аллоҳдан ўзга коинотни бошқариб турувчи бошқа бир кучлар бор, деб эътиқод қилиш эса ширкдир…\nАгар анимацион услубда ишланган мултфилмлар исломий эътиқод, одоб-ахлоқ ва бошқа аҳкомларга зид бўлмаса, аксинча, болаларга исломий таълимотларни ўргатиш мақсадида ишланган бўлса, бундай мултфилмларни кўриш ҳам, ишлаш ҳам жоиздир, валлоҳу аълам.\nAvvalgi maqola6-дарс. Аллоҳнинг исм ва сифатлари: «Ситтийр» (Шайх Содиқ Самарқандий)\nKeyingi maqola Иккинчи ҳадис (5) Аллоҳга иймон келтириш


Чориев ҳукумат билан баҳслашсин!\n05 июл 2022, Тошкент вақти: 14:51\n"Бирдамлик" бошлиғи Б. Чориевнинг баҳс қилиш таклифи рад этилди.\n"Эркин микрофон"га қўнғироқ қилган Наманганлик 27 яшар Раҳматилло ана шу маслаҳатни етказиб қўйишимизни илтимос қилди.\nЗилзила юз бергани Оллоҳнинг одамларга ишоратидир\nдейди Риштондан қўнғироқ қилган Раҳматилла ака.\n- Риштон туманида зилзила бўлгани оқибатида анчагина қурилишларга, одамларнинг уйларига, айрим муассасаларга, касалхоналарга ҳатто зарар етди. Аслида зилзила ўчоғи Қирғизистон ҳудудида экан. Лекин “У ëқда бўлдию нимага Риштон туманига кўпроқ талофат етказди?” деган саволлар чиқаяпти. Нимага деганда Риштон тумани, бу гапларни илгари ҳам айтганмиз, 15-20 йилдан буëн секин-секин Риштон туманимиз зах бўлиб кетди. Қаердан келди энди Оллоҳ билади. Балки билган одамлар ҳам бордир. Ўзи фойда олаëтганлиги учун балки индамай юргандир, халққа зарар етган бўлса ҳам. Шунинг таъсирида озгина зилзила бўлса ҳам одамларнинг уйларига зарар етади. Деворлар ëрилади, айрим уйлар йиқилиб кетади. Мана кечаги зилзилада ҳам бир нечта одамлар нобуд бўлибди, бир қанча уйлар йиқилиб кетибди. Туман касалхонаси ҳам шунинг натижасида зарар кўрибди. Баъзи бир одамларни босиб қолибди. Шунинг учун хўжайинлар, раҳбарлар ҳеч нарсадан бехабардай ўтиравермасдан Риштон тумани нимага бунақа бўлганлигига ëрдам беришларингизни сўраймиз.\nОзодлик: Зилзила оқибатлари қанақа?\n- Кўплаб уйларга зарар етган. Касалхона ҳам зарар кўрган. Ҳар хил одамлар гап тарқатиб юрибди. Оллоҳдан бошқа ҳеч ким билмайди буни. “Яна қайтарилар экан. Унақа экан, бунақа экан” дегна гаплар бўлаяпти. Бемаъни гап энди бу гаплар. Уни фақатгина Оллоҳ билади, Оллоҳнинг қўлидан келиши мумкин холос. Ҳар хил гаплар борки, хўжайинлар ҳар хил найрангни қилишаяпти, ўшаларга “огоҳ бўлгин” дегна мазмунда кўрсатиб қўйган бўлиши мумкин Оллоҳ ўзининг қудратини. Шунақа ишларга айрим алдовчилар, найрангбозлар, ëлғон гапирувчилар сал ўзларига келиб олсалар янаям яхши бўлади. Оллоҳни ўйлаб сал иш қилишса, янаям яхши бўлади, дейди риштонлик суҳбатдош.\nМен Ўзбекистон халқ ҳаракатини қўллайман\nдейди Хоразмдан қўнғироқ қилган ва олий маълумотли бўла туриб мардикорлик қилаëтган йигит.\n- Мен Хоразмданман. Исмим Бек. Ўзбекистонда кетатган сиëсатлар, Малоҳат ва Саодат опаларнинг очлик эълон қилганлари бу нарсаларнинг охири бормикан? Қўлимиздан келадиган нарса мана яқинда Берлинда Ўзбекистон халқ ҳаракати деган ташкилот тузилибди. Биз бу ташкилотнинг аъзоси бўлмасак ҳам ўша ташкилотни бир қўллаб-қувватлайликми. Мен буни интернет орқали билдим, эшитдим. Ўзим университетни тугатганман. Малоҳат ва Саодат опанинг очлик эълон қилгани, наҳотки улар 20 йилдан бери кетаëтган сиëсатни билмаса? Чириб бўлган ëввойи дарахтдан мева кутаëтгандай гап бу. Кўзи кўрмайдиган, қулоғи эшитмайдиган одам еяëтган нонидан қанақа вазият эканини билса бўлади. Кўриниб турган нарсада. Ўзбекистон халқ ҳаракати кучга кирган нарса, ҳамма қўрқади исм-фамилиясини айтишга. Буни тўғри тушуниш керак. Интервью бераман деб Ўзбекистондаги махлуқ қиëфасидаги одамлардан азият чекишни ҳеч ким истамайди. Шунинг учун сизлар ҳам тўғри тушунинглар. Исмини айтмасдан туриб Ўзбекистонда демократия қуриш мумкинми, деди. Албатта мумкин. Нима учун мумкин эмас? Шахсан мен ўзим ҳам шу нарсани кутаяпман, дейди хоразмлик суҳбатдош йигит.\nЧориев ҳукумат билан баҳслашсин\nдейди Наманганнинг Уйчи туманида деҳқончилик қиладиган 27 яшар Раҳматилло.\n- Мен Наманганнинг Уйчи туманиданман. Ëшим 27да. Деҳқончилик қиламиз. Аввалги куни битта ака телефон қилдиларку отлари Баҳодир Чориевми. Ўша кишига мурожаатим бор эди. Эрк партияси лидери Муҳаммад Солиҳни баҳсга чорладилар. Айтмоқчиманки, баҳсга чорлаб нима кераги бор? Ахир иккалалари ҳам мухолифатнинг бошлиғи бўлсалар. Ундан кўра баҳс қиладиган одамлар борку бошқа. Баҳодир ака халққа кулгу бўлиб нима кераги бор? Ундан кўра бошқа баҳс қиладиган одамлар борку. Ўшалар билан баҳслашсанглар яхши бўлармиди демоқчиман.\nОзодлик: Масалан кимлар?\n- Ҳукуматнинг одамлари билан баҳслашсалар яхши бўлади, Муҳаммад Солиҳ билан баҳслашгандан кўра.\nОзодлик: Демак, сиз Баҳодир Чориевнинг таклифини жиддий олмайсиз-а? Шунақа тушундимми?\n- Ҳа, баҳслашишларини хоҳламайман мен. Чунки кераги йўқ нарса бўлса керак. Халқнинг ишончини йўқотиб ҳам ўзларига, ҳам Муҳаммад Солиҳга минус бўлади бу нарса, дейди уйчилик суҳбатдош.\nЭслатиб ўтамиз, аввалги дастурларимиздан бирида “Бирдамлик” ҳаракати раҳбари, АҚШда истиқомат қилувчи Баҳодир Чориев Эркин микрофонга қўнғироқ қилиб, Ўзбекистон халқ ҳаракати муассислар мажлиси раиси Муҳаммад Солиҳни баҳсга чақириш ниятида эканини маълум қилган эди.\nМен Каримовга рақибман\nОзодликнинг бу борадаги сўровига “мен Каримовга рақибман”, деб жавоб берди “Эрк” демократик партияси лидери, Ўзбекистон халқ ҳаракати муассислар кенгаши раиси Муҳаммад Солиҳ.\n- Нима дердик. Энди орзуга айб йўқ. Бу йигит биз билан баҳслашишни орзу қилибди. Унга изоҳ бериш менинг ишим эмас. Аммо шуни айтишим керакки, бу укамиз ўтган йил Туркияга келиб мен билан кўришишни истади. Мен рад қилдим. Кўриниб турибдики, бу рад қилганимнинг сабабини ҳалигача тушунмаганга ўхшайди. Тушунмаса, мен бир-иккита сўз билан айтиб қўяй. Бу ерда турли хил одамларни восита қилиб мен билан кўришишни истади. Мен рад қилдим. Рад қилганимнинг сабаби инсоний бир нарсага ëки бошқа бир инжиқликларга боғлиқ эмас. Мен бу одамнинг кимлигини билганим учун ва қайси мақсадда ўзининг мухолиф деб аталган ҳаракатини тузгани ва унинг мақсадларини билганим учун рад қилдим. Бу одам бемалол Ўзбекистонга бориб келиб юрган ва у ерда мажлислар ўтказиб, ҳукумат одамлари билан учрашиб, ўзининг ҳаракатининг бўлимларини тузиб юрган одам. Бунинг ҳеч қанақа мухолифатга алоқаси йўқ ва сиëсатга ҳам алоқаси йўқ. Фақат сиëсий конюктуранинг бугунги режимга яратиб берган ўйинчоқ фигураларидан биттаси.\nБиринчидан, бу одам менинг тенгим эмас.\nИккинчидан, унинг сиëсатга ҳеч қанақа алоқаси йўқ.\nУчинчидан, чиқиб менинг у билан гаплашишим кулгили бўлар эди ва бу кулгили аҳволга тушишни албатта мен истамайман. У менинг тенгим эмас. Каримов менинг рақибим. Мен Каримовга 1991 йилда рақиб бўлганман ва бугун ҳам ўша мақомимни муҳофаза қилиб келаяпман, яхшими ëмонми, ҳар ҳолда. Каримов асосан бизга қарши курашаяпти бугунгача. Каримов ҳам менимча бизнинг ташкилотдан бошқа ташкилотни рақиб ўлароқ танигани йўқ. Шунинг учун ҳар ким ўзининг ўрнини билса яхши бўлади менимча, дейди “Эрк” демократик партияси лидери, “Ўзбекистон халқ ҳаракати” муассислар кенгаши раиси Муҳаммад Солиҳ.\nКўзи ожизлар Тошкентда ашула айтяпти\nКўзи ожиз фуқароларнинг тиланчилик эмас балки тузукроқ иш билан банд бўлишини истаган ногирон Дилшодбек Пўлатов ўз фикрлари Озодликдан янграшини истади.\n- Андижондан Дилшодбек Пўлатовман. Мен кўзи ожизлар ҳаиқда бир эшиттириш берсанглар деган эдим. Иккинчи гуруҳ ногирониман. 97 минг пенсия оламан. Етмайди. Иш йўқ. Кўзи ожизларга иш йўқ. Тиланчилик қилишаяпти кўзи ожизлар. Соппа-соғларга ҳам иш йўғу, иккита дипломи борлар кира қилиб юрибди. Бизда нарх қиммат бўлиб кетаяпти. Мана светдан, газдан қарз бўлиб қоламиз. Ун қиммат, ëғ қиммат. Битта одамга 250-350-400 граммдан ëғ бераяпти магазинда талонда. Кўзи ожизларнинг пенсиясини кўтариш керак ë бир иш билан таъминлаш керак. Кейин Россияда ëки Қозоғистонда кўзи ожизлар ҳаëти қанақа, уларнинг шароити қанақа шунақа бир эшиттиришлар олиб борсанглар деб сўрамоқчи эдим. Шунга ҳеч йўқ пенсияни кўтариш керакмикан. Мана ҳозир кичкина у-бу нарса сотадиган битта магазин очадиган бўлсангиз, уни давлат рўйхатидан ўтказиш керак экан. Унинг налоги бир ойга уч йил олдин 56 минг эди. 56 минг сўм бир ойда фойда қиласизми ëки йўқми. Одамларда пул йўқ унақа. Шуни гапирмоқчи эдим. Бизда кўпчилик Тошкентга бориб, ўзимизнинг Андижонда кўчаларда, бозорларда ашула айтиб юрибди, дейди андижонлик иккинчи гуруҳ ногирони Дилшодбек Пўлатов.


Сирдарёда педагогларнинг 66,8 фоизи абитурентларга имтиҳонда бериладиган тестларни қониқарсиз бажарди – Вазирлик\nЖамият 21:00 / 03.12.2019 21226\n«Аввало, ўқитувчиларнинг малакасини аниқлаш учун имтиҳонлар ўтказдик. Афсуски, Давлат тест маркази базасидан олинган тест топшириқларини бажарган ўқитувчиларнинг натижалари қониқарли чиқмади.\nЎртача ҳисобда 66,8 фоиз педагог ва раҳбарларимиз абитуриентларга кириш имтиҳонида бериладиган тест топшириқларини қониқарсиз бажарди. Бу жуда ачинарли аҳволни кўрсатиб берди.\nАгар математик ўз ўқувчисини математика фанидан ОТМга кириш имтиҳонига тайёрлай олмаса, қандай қилиб ўқитувчига ўз фарзандимизни ишониб топширишимиз мумкин», дейди Алишер Умаров «Ўқитувчиларнинг мустақил ривожланиши, ўқитиш усулларини такомиллаштириш, малака талабларига мувофиқ танлаш» мавзусида ташкил этилган матбуот анжумани вақтида.\nВазир ўринбосарининг таъкидлашича, йиллар давомида ўқитувчиларга ўз устида ишлаш имкони берилмагани натижалар қониқарли бўлмаслиги сабабларидан биридир. Шунинг учун ҳозирда Сирдарё вилоятида очиқлик ва шаффофликни жорий этиш ишлари амалга оширилмоқда.\n«Биз ўқитувчиларга агар паст баҳо олсангиз ҳам, ишдан бўшатмаймиз, аксинча, камчилигингиз асосида ўз устингизда ишлаш учун индивидуал режа тайёрлаймиз, деган таклифни бердик», дея Алишер Умаровнинг сўзларини келтирмоқда Kun.uz мухбири.\nВазир ўринбосари вилоятда ўтказилган таҳлиллар асосида аксар педагогларда битирувчилар билан ишлашда психологик тайёргарлик кўриш билан боғлиқ камчиликлар ҳам борлиги аниқланганини қайд этиб ўтган.


20.12.2020 | 08:56\nТуркияда «Шаби арус» тадбирларда қатнашиш учун 14–20 декабрь кунлари Туркия маданият ва туризм вазирлиги ўзбекистонлик журналистларни мамлакатнинг Истанбул ва Коня шаҳарларига таклиф этгани ҳақида хабар берилганди. Сафардан кўзланган мақсад мазкур маросим тадбирлари билан бир қаторда Туркиянинг зиёрат туризми тараққиёти, асрий ёдгорликлар, қадамжолар билан яқиндан танишишдан иборат. Ижодий сайёҳат давомида Коняда салкам 60 йил аввал топилган милодий 7000—5000 йиллар даврига тўғри келувчи шаҳарча қолдиқлари — Чаталҳўюк манзилгоҳи билан танишилди. Бу ҳақда «Tez News» мухбири хабар берди.\nҚишлоқ хўжалиги, овнинг бошланиши ва инсониятнинг ривожланиши каби муҳим даврларнинг гувоҳи бўлган Чаталҳўюк неолитик шаҳри Конядан 52 километр жануби-шарқда Чумра туманидаги текисликка қараган далада жойлашган. 1958 йилда топилган ушбу манзилгоҳда 2 та — шарқий ва ғарбий неолит давридаги аҳоли пункти қолдиқлари, деворий суратлар, ҳайкал ва бошқа тарихий топилмаларни кўриш мумкин.\nМаълумотларга кўра, Чаталхўюк британиялик археолог Жеймс Мелларт томонидан 1958 йилда топилган ва 1961—1963 ҳамда 1965 йилларда қазишма ишлари олиб борилган. Изланишлар натижасида шарқий тепалик милодий 7400—6200 йиллардаги неолит даврига оид турар-жой қатламларидан иборатлиги, ғарбий тепалик эса милодий 6200—5200 йиллардаги шаҳар қолдиқлариан иборат эканлиги аниқланган.\nТаъкидланишича, Чаталҳўюкдаги турар-жойларда эшик бўлмаган. Тўртбурчак қилиб қурилган уйларнинг деворлари бир-бирига уланиб кетган. Шу туфайли шаҳарчада кўчалар йўқ. Ҳар бир уй хона ва омбордан иборат бўлган. Одамлар томлардаги махсус тешикдан пастга қаратилган нарвон, зинапоялар орқали киришган. Бунинг сабаби эса қадимда аҳоли ёввойи ҳайвонлардан ўзларини сақлаш учун шундай қилишган дейилади. Бино қурилишида сомон ва лой аралашмаси, ёғоч, қамишдан фойдаланилган. Том қисми эса лой билан қорилган қамиш билан ёпилган. Бир оиланинг уйдаги ҳаёти тугагач, уй тупроқ билан тўлдирилиб, устига янгиси қурилган. Янги уйларнинг узлуксиз қурилиши билан бугунги кунда баландлиги 21 метр бўлган тепалик шаклланган.\nМанзилгоҳни кўздан кечирар экансиз, оқ рангдаги деворларда қизил ва қора рангда тасвирланган ҳайвонлар, одамлар, ов жараёнларига кўзингиз тушади. Ушбу деворий расмларга қўшимча равишда уларда қотирилган буқа, қўчқор ва кийик бошларини ҳам кўриш мумкин бўлади. Мазкур расмларга палеолит даври одамларининг ғор деворларига чизган расмлари анъаналарининг давоми сифатида қаралади.\nҚайд этилишича, Чаталҳўюкдан топилган манбалар ўша даврдаги асбоб-ускуналар, тош ва болталар, маъбуда ҳайкалчалари, билакузук ва маржонларни ташкил этади. Бундан ташқари, бу ерда топилган энг муҳим нарсалардан бири — бу баланд бўйли она маъбуда ҳайкалидир. Ушбу топилма диний эътиқодлар ўша пайтда қудратли маъбуда атрофида шаклланганлигини ва илоҳий аёлга ҳурмат-иззатлари кучли бўлганлигини англатади.\nЯқин Шарқ ва Туркиянинг бошқа ҳудудларида неолит даврига оид манзилгоҳлар топилган бўлса-да, Чаталҳўюк ўша давр одамлари деҳқончилик билан бир қаторда йиғин ва ов қилиш билан шуғулланганлигини кўрсатадиган бой топилмалари билан эътиборни тортади. Шунингдек, неолитик шаҳар харобалар ҳажми, аҳоли уйлари зичлиги, кучли бадиий ва маданий анъаналарнинг вақт ўтиши билан сақлаб қолингани билан бошқаларидан фарқ қилиб туради. Шу билан бирга, у воқеаларни девор расмларига киритган биринчи қишлоқ хўжалиги жамоаси ҳисобланади. Ушбу хусусиятлар натижасида у 2009 йилда ЮНЕСКОнинг Жаҳон мероси тахминий рўйхатига киритилган. Кейинчалик ЮНЕСКО томонидан 2012 йилда Бутунжаҳон мероси рўйхатига киритилиши тўғрисида қарор қабул қилинган.


Аҳоли маҳалла фаолиятидан розими? – Сурхон тонги\nБош саҳифа / Жамият / Аҳоли маҳалла фаолиятидан розими?\nОктябр 27, 2018\tЖамият Изоҳ қолдириш 545 Кўрилди\n«Маҳалла раислари ҳеч кимга ёрдам бермайди, фақатгина ўзига тўқ хонадонларга кўмаклашади, ёшга доир нафақаларни ҳам бойларнинг фарзандлари олади, оддийгина маълумотнома бериш учун ҳам пул талаб қилишади», деган гаплар одамлар орасида болалаб кетган.\nХўш, аслидачи? Аслида ҳам маҳаллада фаолият олиб бораётган аксарият раҳбарлар бир-ёқлама фаолият юритадими ёки фуқароларда бу каби тушунчалар ноўрин шаклланиб қолганми?\nАслини олганда, бугун маҳалла оқсоқоллари қандай вазифалар билан шуғулланаяпти? Аҳоли ўртасида маҳаллага нисбатан қандай муносабат устунлик қилмоқда? Бу каби саволларга ойдинлик киритиш мақсадида Қумқўрғон туманидаги “Пахтаобод” ҳамда “Мунчоқтепа” маҳалла фуқаролар йиғинига ташриф буюрдик.\nДастлаб, ушбу маҳаллаларнинг идораси билан боғлиқ муаммоларга дуч келасиз. Негаки, “Пахтаобод” маҳалласининг идораси ҳудуддаги 8-умумтаълим мактабининг ошхонасида жойлашган. “Мунчоқтепа” маҳалла идорасининг ҳам ҳолати мақташга арзигулик эмас.\nУшбу масала юзасидан туман “Маҳалла” хайрия жамғармаси раҳбари Исмоил Усанов билан боғландик. У кишининг айтишига қараганда, туманда 63 та маҳалла мавжуд. Шу кунга қадар 6 та маҳалла идораси янгидан қурилган ҳамда 2 та фуқаролар йиғини идораси яқин кунларда фойдаланишга топширилиши режалаштирилган. Келгуси йилда яна 3 та маҳалла идораси қурилади. Айни пайтда эса 19 та фуқаролар йиғинининг идораси йўқлиги туфайли турли хил ташкилотларнинг бўш турган биносида вақтинча фаолият юритаяпти.\n“Пахтаобод” фуқаролар йиғинига Бозор Абдуллаев раислик қилиб келмоқда. 5380 нафар аҳоли истиқомат қиладиган маҳаллада 1132 та оила мавжуд бўлиб, шундан 32 таси кам таъминланган оилалар сирасига киради. Маҳаллада жами 35 нафар фуқаро 14 ёшгача бўлган болаларга бериладиган нафақа пулини олади. Июнь ойидан буён жами 8 нафар фуқаро моддий ёрдам билан таъминланган.\nМаълумотларга қараганда, йил бошидан бери аҳолидан 196 та мурожаат келиб тушган, шундан 98 таси қаноатлантирилган. Қолган мурожаатлар эса ўрганиб чиқилиб, тегишлича жавоб берилган. Мурожаатларнинг асосий қисми газ баллонларига бўлган эҳтиёж ҳамда 2 ва 14 ёшгача бўлган болалар пули олиш билан боғлиқ. Бундан ташқари, моддий ёрдам сўраб мурожаат қилганлар ҳам кўпчиликни ташкил қилади.\nБундан чиқди, бугунги кунда аксарият фуқаролар маҳаллани фақат эҳтиёжманд оилаларга ёрдам бериш маскани, деб ҳисоблайдиган кўринади. Унутмаслигимиз керакки, маҳалла фақатгина маиший эҳтиёжларни қондириш идораси эмас. Инсоннинг тўрт мучаси соғ экан, турмуш тарзини яхшилаш йўлида ўзи ҳам муносиб ҳаракат қилиши лозим.\n— Яқинда маҳалламизда 380 хўжаликни ичимлик суви билан таъминлайдиган артезиан қудуғи қазилди, — дейди маҳалла раиси Бозор Абдуллаев. — Маҳаллада истиқомат қилаётган ҳар бир оила эътибор марказимизда. Кам таъминланган, боқувчисини йўқотган оилалар, ёшга доир нафақа олувчилар, ногиронлар ҳолидан хабар олиб турамиз. Маҳаллада яшовчи, чин етим ҳисобланадиган 12 ёшли қизни Бухорода даволатиб келиш учун ҳомийлар топиб кўмаклашдик. Иш сўраганларнинг ҳам 8 нафарини жамоатчилик асосида ишга қабул қилдик. Кредит олиш борасида ҳам фуқароларга йўл-йўриқ кўрсатаяпмиз.\n— Жорий йилда уйимни таъмирлаб беришди, — дейди боқувчисини йўқотган Шахзода Кўчарова. — 3 нафар фарзандим билан қийналиб қолган эдик. Маҳалла оқсоқолларидан, туман ҳокимлигидан миннатдорман. Янги уйда яшаш завқи бош- қача бўлар экан. Энди ишга кирмоқчиман. Мен ҳам маҳаллага суяниб оёққа туриб олсам, албатта, жамият ривожи учун ўз ҳиссамни қўшаман.\nЛИКЛАРНИНГ ДОДИНИ КИМ ЭШИТАДИ?\nБу ердан чиқиб, “Мунчоқтепа”га йўл олдик. Норқобил Абсаттаров раҳбарлик қилаётган маҳаллада 3702 нафар фуқаро истиқомат қилади. Жами 898 та оила мавжуд бўлиб, шундан 10 таси кам таъминланган оила ҳисобланади. Жорий йилда фуқаролардан 52 та мурожаат келиб тушган.\n— Ҳозирги кунга қадар 108 нафар фуқаронинг газ баллони бўйича аризаси турибди, — дейди маҳалла раиси Норқобил Абсаттаров. — Улар бир йилдан буён газ баллони ололмаяпти. Чунки йил бошидан буён Шўрчи туманлараро газ таъминоти участкаси Қумқўрғон бўлимидан бир дона ҳам газ баллони ололганимиз йўқ. Кўплаб фуқароларимиз ёшга доир нафақа сўраб мурожаат қилишаяпти. Уларга нафақаларни бериш бўйича “Кам таъминланган оилаларга ижтимоий нафақалар ва моддий ёрдам тайинлаш ва тўлаш тартиби тўғрисида”ги Низом асосида мурожаатлар ўрганиб чиқилиши ва лойиқ деб топилсагина нафақа тайинланишини кўп бор уқтирганмиз. Минг афсуски, уларнинг онгига маҳалла раислари, котиблар ўзларининг таниш-билишига ёрдам беради, деган фикр ўрнашиб қолган. Газ баллони билан боғлиқ яна бир муаммо шундаки, маҳалладаги 48 нафар фуқаро маҳалланинг баённомасиз Шўрчи туманлараро газ таъминоти участкаси Қумқўрғон туман бўлимидан тўғридан тўғри газ баллони олган. Уларнинг қандай тартибда олгани бизга қоронғу.\nУшбу муаммоли масала юзасидан Шўрчи туманлараро газ таъминоти участкаси Қумқўрғон бўлими етакчи муҳандиси Абдухолиқ Хуррамов билан боғландик. Унинг айтишича, жорий йил бошидан буён туманга 7262 та газ баллони келтирилган. Шундан 139 таси “Мунчоқтепа” маҳалласига берилган. Маҳалла аҳолисининг айримлари ҳукумат порталига, вилоят ҳокимининг сайёр қабулига қилган мурожаати туфайли ҳам маҳалладан баённома олиб келмасдан, фақатгина яшашини тасдиқловчи маълумотнома асосида газ баллонини навбатсиз олган. Бундан ташқари, маҳалладан бериладиган маълумотнома билан I-II гуруҳ ногиронлари, айрим боқувчисини йўқотган оилаларга ҳам тўғридан-тўғри газ баллони берилган.\nЭнди маҳалла раисининг “жорий йилда бир дона ҳам газ баллони маҳаллага ажратилмаган, маҳалланинг 48 нафар фуқароси эса ноқонуний равишда газ баллонини туман газ таъминотидан олган”, деган фикрини бир ўйлаб кўринг. Бундай тушунмовчиликлар келиб чиқмаслиги учун Шўрчи туманлараро газ таъминоти участкаси Қумқўрғон бўлими ва маҳаллалар ўртасида доимий ҳамкорлик яхши йўлга қўйилиши керак эмасмиди?\nГАПИ ЎТМАГАН РАҲБАРНИНГ\nРАҲБАРЛИГИ ҚАЕРДА ҚОЛАДИ?\nМаҳалла раисининг сўзларига қараганда, бу ердаги савдо дўконларида спиртли ичимлик сотилади. Ҳудудда жойлашган Иброҳим Каримов раҳбарлик қилаётган “Али” тўйхонаси тунги соат 1-2ларда ҳам ёпилмайди. Тўйхона раҳбари билан маҳалла оқсоқоллари гаплашганда, “Давлатга кредит тўлаяпмиз, бизга халал берманглар” қабилидаги жавоб олишган. Бу маҳалла профилактика инспектори Икром Хўшбоқовнинг ҳам эътиборидан четда қолган. Аслида раиснинг гапига қараганда, у икки ойдан бери қорасини кўрсатмаган. Аксарият ҳолларда жанжал-тўполонлар, аввало, спиртли ичимлик ичиш натижасида содир этилишини ҳисобга олсак, маҳалладаги ярим тунда ҳам ёпилмайдиган тўйхона ва ичкилик сотадиган дўконлар фаолияти назоратга олинмаганлигига бефарқ қараш мумкинми? Бундан маҳалла оқсоқоли хабардор бўла туриб, профилактика инспекторини баҳона қилиб, муаммоларнинг олдини ололмаслигига қандай қараш мумкин?\nБу масалага ойдинлик киритиш мақсадида туман ички ишлар бўлим бошлиғининг ёшлар масалалари бўйича ўринбосари, подполковник Ғайрат Ашуров билан боғландик. У киши бизга “Мунчоқтепа” фуқаролар йиғини раиси томонидан Икром Хўшбоқовнинг ўз хизмат вазифасини бажармаётгани юзасидан билдирги берилган. Ушбу ҳолат бўйича И. Хўшбоқовга огоҳлантириш берилди. Тўйхона ва ичкилик сотадиган дўконлар масаласига келадиган бўлсак, туман солиқ инспекцияси билан биргаликда назорат қиламиз. Маҳалла профилактика инспекторининг маҳаллада бўлишини доимий назоратга оламиз”, деди.\nФикримизча, бу масала юзасидан маҳалла раиси ва туман ички ишлар бўлими алоқани яхши йўлга қўйганида бу каби муаммолар келиб чиқмасди.\nБиз туман ички ишлар бўлими мутасаддиси билан боғланганимиздан сўнг, “Мунчоқтепа” маҳалла фуқаролар йиғини раиси бизга қўнғироқ қилиб, “профилактика инспектори маҳалла идорасига келиб, узр сўради ва бундан кейин маҳалла фуқаролари билан ҳамкорликда, ҳудуднинг осойишталигини таъминлашга ва хизмат вазифасига астойдил ёндашишга ваъда берди”, деган хабарни айтди.\nМаҳаллаларни ўрганиш жараёнида кўплаб хонадонларда бўлганимизда улар маҳалла оқсоқолларига нисбатан эътирозларини яширишмади. Бири газ баллонини вақтида таъминлаб беролмаган раиснинг қўлидан нима ҳам келарди дейишса, яна бири эҳтиёжмандлигимга қарамасдан ёшга доир болалар пулини ололмаяпман, дея жиғибийрон. Яна кимдир эса маҳалламизда 2-3 ойдан бери ичимлик суви билан боғлиқ муаммони ҳал этиш масаласига маҳалла оқсоқоллари бефарқ қарашяпти, дейишмоқда. Бир сўз билан айтганда, бугун маҳалла фуқаролари маҳалла раисларига нисбатан ўринли эътирозлар билдиришаяпти.\nБугун ҳукуматимиз томонидан ўзини ўзи бошқариш органларига кенг имкониятлар берилган. Маҳалла раисларининг ваколат доираси кенгайтирилган бир пайтда айрим маҳалла оқсоқолларининг ўз вазифаларини тўлалигича англаб етмаётгани, тегишли ташкилотлар билан ҳамкорлик қила билмаётгани, қўл остидагиларга сўзини ўтказа олмаётгани, маҳалла аҳлининг ишончини қозона билмаслиги натижасида уларнинг эл орасида обрўйи тушиб кетишига сабаб бўлмоқда.\nОлдинги 19 йиллик қамоқ\nКейинги “Ташаббус-2018” вилоят босқичи ғолиблари сараланди


Мексикада одам савдоси билан шуғулланувчилар ташлаб кетган 150 га яқин киши қутқарилди\n10:44 / 31.07.2017\nМексика ҳукуматининг маълум қилишича, марказий америкалик 147 киши Веракруз штатидаги саҳрода қолдириб кетилган. Хабарларга кўра, уларни ноқонуний одам ташиш билан шуғулланувчилар АҚШга боришда транспорт воситаси бузилиб қолгани сабабли ярим йўлда қолдириб кетишган.\nМуҳожирларнинг 74 нафари Ҳондурас, 59 киши Гватемала, 13 киши Салвадор фуқаролари экани айтилмоқда. Яна бир киши никарагуаликдир. Улар тор тиркамада АҚШ билан чегарадош Тамаулипас штатига кетаётган бўлган. Улар ушбу штатдан, Мексика миллий иммиграция институти тахминига кўра, АҚШга ўтказилиши керак бўлган.\nҚутқарилганлар орасида 48 нафар ўсмир бўлиб, шулардан 14 нафари катталар қаровида бўлмаган.\nУлар Веракруз штати Озулуама шаҳри яқинидаги йўл ёқасида қолдириб кетилган, деб хабар қилмоқда Reuters.


Тор, зах, диққинафас синфхоналарда ўқиганимиз, дарсликлар етишмагани, пахта йиғим-терими даврида ёппасига далага сафарбар қилиниб, декабрнинг изғиринли кунларигача кўсак чувиганимиз — буларнинг барчаси эндиликда қўрқинчли тушдай туюлади.\nБугун болаларимиз ўқиётган замонавий мактабларга қараб, завқимиз келади. Бўш вақтларини кўркам спорт мажмуаларида, ахборот-ресурс марказларида ўтказишмоқда. Бир эмас, бир неча хорижий тилларни ўрганишаяпти азаматлар.\nЎзимга келсак, чет мамлакатларда малака ошириб қайтдим. Халқ таълими вазирлигининг тегишли қарорига кўра, номим француз тили бўйича дарслик яратувчи муаллимлар рўйхатига киритилди. “Францияга саёҳат” дарслик-мажмуасини яратдим. Бундан ташқари, француз тили фанидан 1-синфлар учун “Қалдирғоч” деб номланган дарслик-мажмуамиз нашрдан чиқди.\nЎқувчилар билан тез-тез мулоқот қилиб турамиз, дилдан суҳбатлашамиз. Уларни шу дориламон кунларнинг қадрига етишга, доим изланишга, билим олишга ўргатамиз. Ҳозирги кунгача ўттиз нафардан зиёд ўқувчим француз тили бўйича республика фан олимпиадаларида, “Билимлар беллашуви”да совриндорлар сафидан ўрин эгаллади. Ўнлаб шогирдларимиз мамлакатимиз ҳамда ривожланган давлатларнинг энг нуфузли олий ўқув юртларида таҳсил олди. Бундан, албатта, чексиз фахрланамиз.\nМеҳнатларимиз зое кетмади. Эл-юрт ҳурматига сазовор бўлдик. Шогирдлар ардоғидаман. Илгари оддий бир қишлоқ ўқитувчиси дунёнинг нуфузли олий ўқув юртларига бориб, тажриба ўрганиши кимнинг хаёлига келибди, дейсиз?! Шулар ҳақида ўйларканман, ўзимга “Кеча ким эдигу бугун ким бўлдик?” дея савол бераман ва мустақиллигимиз қадрини янада теран англаб етгандек бўламан. Билимга ташна, интилувчан, ўқиб-ўрганишдан чарчамайдиган ёшлар билан ишлаш масъулияти кучимга куч, ғайратимга ғайрат қўшади.\nFиждувон туманидаги 62-ихтисослаштирилган\nдавлат умумтаълим мактаби директори,\n«Эл-юрт ҳурмати» ордени соҳиби.


"ИД" жаллоди Америка санкциялар рўйхатидан ўрин олди\n23:28 10.01.2017 Ҳавола олиш\nТОШКЕНТ, 10 янв — Sputnik, Алексей Богдановский. Америка Қўшма Штатлари "Ислом давлати" террорчилик уюшмаси томонидан уюштирилган қатлларда қатнашган Буюк Британия фуқароси Александ Эмон Коти (Alexanda Amon Kotey)ни санкциялар рўйхатига киритди, деб хабар қилди сешанба куни АҚШ Давлат департаменти. РИА Новости хабари асосида.\n"Буюк Британия фуқароси — Коти қатллар ижроси билан шуғулланувчи 4 кишидан иборат жиноий гуруҳ аъзосиҳисобланади", — дейилади АҚШ Давлат Департементи хабарида. "Битлз" дея аталувчи жаллодлар гуруҳининг яна бир аъзоси — "Жиҳодчи Жон" (ҳақиқий исми Муҳаммад Эмвази) ҳам Буюк Британия фуқароси бўлиб, у 2015-йилнинг охирида Сурияда Америка учувчисиз парвоз қурилмалари ёрдамида йўқ қилинган эди.\nАҚШ томонидан илгари сурилаётган тахминларга кўра, Коти етти нафар чет эл фуқароларини, шу жумладан, америкалик журналистлар Жеймс Фоули ва Стивен Сотлофф, шунингдек, америкалик Питер Кессигларни тутқунликда ушлаб турган ва уларнинг қатлида шахсан иштирок этган. Коти, шунингдек, жангариларни "ИД" сафига чорлаш билан шуғулланган, деб хабар қилмоқда АҚШ Давлат Департаменти.\n2015 йилдан буён Индонезияда фаолият юритувчи ҳамда "ИД" раҳбари Абу Бакр ал-Бағдодийга содиқлиги ҳақида эълон қилган "Жамаа Аншарут Даула" экстремистик гуруҳи ҳам АҚШ санкциялар рўйхатига киритилган.\nсанкциялар рўйхати, АҚШ, жаллод, террорчилик уюшмаси, Ислом давлати


Янги йилгача улгуришингиз лозим бўлган 20 юмуш - Yoshlar.com\nЯнги йилгача улгуришингиз лозим бўлган 20 юмуш\nМана 2016 йилни тугашига ҳам саноқли кунлар қолди. 31 декабрь санаси яқинлашгани сари қилиниши лозим бўлган ишлар кўпайса кўпаядики, асло камаймайди. Қуйидаги 20 юмушни бажариб, бир йил орзиқиб кутган байрамингиз кўнгилдагидек ўтишини таъминланг. Омад ёр бўлсин!\nЯнги йил арафасида карз, берилган ваъда, умуман, ишингизни ортга суриши мумкин бўлган юклардан халос бўлинг. Шунингдек, коммунал тўловларни ҳам тўлашни унутманг!\nСаломатлигингиз ҳақида қайғуринг\nАнчадан буён симиллаб турган тишларингизни даволатинг. Ахир Янги йил кечаси истайсизми-йўқми иссиғу совуқ таомларни аралаштиришга тўғри келади. Атрофдагилар ўйин-кулгу қилиб ўтирганда “вой тишим”лаб қолмай десангиз, бу ишни асло кечиктирманг! Кўз нури билан боғлиқ муаммолар кузатилса, мушакбозликни яхшироқ томоша қилиш учун кўзойнак ёки контакт линзалар сотиб олинг.\nСовға харид қилишни кечиктирманг!\nАввал бошдан кимга, қандай совғалар беришингизни режалаштириб олинг. Ва фурсатни бой бермай харидга отланинг. Ўзингизга маълум, байрам арафасида кўнгилдагидек совға топиш муаммо туғдириши мумкин. Вақтлироқ ҳаракат қилсангиз нарх-наво ҳам ҳамёнингизга оғирлик қилмайди.\nПарҳезни бошланг. Аёллар Янги йилни янги кўйлакларда қарши олишни хуш кўришади. Эгнингиздаги кўйлак қоматингизга қолипдай ўтириши учун ортиқча сантиметрдан халос бўлиш керакми? Бугундан бошлаб хамирли ва ёғли таомлардан воз кечинг. Ширин, шўр ва аччиқ маҳсулотлардан ҳам эҳтиёт бўлинг.\nДам олишни режалаштиринг\nЯнги йилнинг илк кунларини хуш кайфиятда қаршилаш учун кўнгилли хордиқни режалаштириб олинг.\nКосметолог қабулига ёзилинг\nХонадонингизга келган меҳмонларни нафақат ширин таомлар, мазали пишириқлар, балки бетакрор кўринишингиз билан маҳлиё қилишни истасангиз, хозирдан харакатни бошланг. Косметолог хузурига боришга, албатта, вақт ажратинг. Кунлар салқин бўлганлиги боис кимёвий пилинг, мезотерапия ёки юзни тозалаш муолажалари айни муддао.\nҲайрли ишларга ошно бўлинг\nОила аъзоларингиз ва атрофингиздагиларга Янги йил кайфиятини туйишига кўмаклашинг. Дўстларингиз билан маслаҳатлашиб меҳрибонлик уйидаги кичкинтойларга ширинликлар, совғалар улашинг. Ишонинг бундан нафақат болажонлар, балки ўзингиз ҳам бир олам завқ ва қувват оласиз. Анчадан буён бетоб бўлган танишларингизни йўқланг. Кексаларнинг кўнглини кўтаринг.\nДори-дармонларни ғамлаб қўйинг\nИнсон кўз ўнгида тўкин дастурхон, турли нозу неъматлар турганида меъёридан ортиқ таом тановул қилиб юборади. Беҳосдан куйиб қолиши, ёки бош оғриғи безовта қилиши мумкин. Шу сабабдан дори-дармон қутингизни яна бир бор текшириб, камчиликларини тўлдириб қўйинг. Ахир дорихона ходимлари ҳам дам олишга хақли.\nТабассумингиз кўзни қамаштирсин\nБунинг учун эса тишларингизни лазер ёрдамида оқартиринг. Муолажа 15 дақиқадан 35 дақиқагача вақтингизни олиши мумкин. Ундан сўнг, албатта, дугоналарингиз билан бир пиёла чой устида кўришиб, янгиликлардан хабардор бўлинг.\nБозорлик учун энг қулай пайт\nГарчи шодиёнага бир ҳафтадан ортиқроқ вақт қолган бўлсада, майонез, консерваланган сабзавотлар, ун каби муддати ўтмайдиган маҳсулотларни ғамлаб қўяверинг.\n2017 йил арча ясатишда кўк, сиёҳранг, яшил ва тилла ранг ўйинчоқлар урфга кириши таъкидланмоқда. Ўтиб кетаётган 2016 йилдан энг ёрқин хотира қолиши учун безатган арчангизнинг атрофида суратга тушинг.\nБолажонларни театр томошасига олиб боринг\nМана қишки таътил кунлари ҳам бошланди, фарзандларингиз вақтини мароқли ўтказишлари учун имкониятлар етарли. Биринчи навбатда, уларга шеър, қўшиқ, топишмоқ, тез айтишлар ўргатинг. Сўнг ўқув йилини яхши бошлаб олганлари, чоракларни аъло баҳога тугатганликлари учун уларни рағбатлантириб, турли томошаларга олиб боринг.\nЯнги кўйлак сотиб олинг\n2017 йилнинг илк кечаси учун модельер-дизайнерлар ёш қизлар учун тизза узунлигидаги, ўрта ёшдаги аёллар учун эса узун кўйлакларни тавсия этишмоқда. Шунингдек, бу оқшом учун қизил, яшил, бирюза, ёрқин рангдаги кўйлаклар айни муддао бўлади.\n2017 йилни ўзгача кўринишда кутиб олишга қарор қилган бўлсангиз, биринчи навбатда сочларингизга эътибор қаратинг. Уни бўянг, кестиринг ва шакл беринг. Бу ишларнинг барини байрамдан бир ҳафта аввал бажарилгани мақсадга мувофиқ. Мабодо, ранги кўнгилдагидек чиқмай қолса, очартириш ва қайта бўяш учун вақт этарли бўлиши лозим-да.\nҚорбобо ва Қорқизни таклиф қилинг\nБайрам оқшоми “Қорбобожон қайдасан” деб излаб юришни истамасангиз аввалдан бунинг чораларини кўриб қўйинг. Агар ўзингиз ёки яқинларингиз бу вазифани бажаришга қарор қилсангиз махсус кийимларга буюртма бериш ёдингиздан чиқмасин.\nIP телевидениега уланинг\nЧунки севимли кўрсатувингизни кўра туриб бир муддат чалғишга тўғри келиб қолса-ю, қайтганингизда давомидан кўришни истасангиз энди бунинг ҳам имкони бор.\nМана уй тозалашга ҳам навбат келди. Йилнинг биринчи куни қандай бошланса, шундай давом этади, деган нақлни ҳаммамиз эшитганмиз. Шунинг учун уйни “ёғ тушса ялагудек” қилиб тозалашга киришинг.\nКеча уйингизни тозаладингиз. Шу сабабдан байрамга бугун уни безатишга киришсангиз ҳам бўлади. Деразаларга тиш пастаси ёрдамида қорбобо ва қор қиз суратини чизинг, парда ва жавонларга янги йил тасмаларини илиб чиқинг. Шунингдек, дастурхон, сочиқ ва идишларингизни бир бор кўздан кечиринг.\nЭнг тотли таомларни пиширинг\nБайрам таомномасини аллақачон тузиб қўйгинингизни биламиз. Дастурхонимни антиқа ва мазали таомлар билан безатаман десангиз, севимли газетангиз сиз учун махсус тайёрлаган рецептларидан фойдаланинг. Пишириқларингиз орасида, албатта, “тилаклар печеньеси” ҳам бўлсин.\nБу кунни ўзингизга бағишланг\nЭрта тонгдан салқиган қовоқларга кўк чойли муз бўлакларини қўйинг. Юз ниқобини дастурхон тузашдан аввал юзингизга суртиб олсангиз вақтдан ютасиз. Энди пардозга киришса ҳам бўлади. Бу ишда ҳам меъёр ва чегарани аниқлаб олинг. Сочни турмаклатиш учун гўзаллик салонига боришга вақтингиз бўлмаслигини биламиз. Ёнингизда фен, соч дазмоли ва соч учун лак бўлса кифоя, ўзингизга ёққан турмакни танлаб, қадамма-қадам амалга оширинг. Якунида маникюр ҳам ёдингиздан чиқмасин.


Доришунослар – коррупцияга қарши – Сурхон тонги\nБош саҳифа / Жамият / Доришунослар – коррупцияга қарши\nДоришунослар – коррупцияга қарши\nИюн 30, 2019\tЖамият Изоҳ қолдириш 500 Кўрилди\nВилоят 1-шифохонаси клубида олий маълумотли фармацевт-провизорлар иштирокида коррупцияга қарши кураш мавзусида тадбир ўтказилди.\nУнда Термиз шаҳар прокуратураси катта терговчиси Мамаюсуф Турдимуродов, Тошкент фармацевтика институтининг фармацевтлар малакасини ошириш факультети доценти Азиза Тўхтаевалар маъруза қилишди.\nТадбирда ҳамюртимиз Турсуной Жўраеванинг “Жамиятда ҳуқуқий онг ва ҳуқуқий маданиятни юксалтириш” деб номланган ўқув-услубий қўлланмасининг тақдимоти ҳам бўлиб ўтди. Шу масала бўйича филология фанлари номзоди Муҳаммад Азимов ва муаллифнинг ўзи чиқиш қилди.\nТадбир охирида иштирокчиларга тақдимоти ўтказилган янги рисола совға қилинди.\nОлдинги Моҳир ўқ отарлар ким бўлди?\nКейинги Энг яхши тарбиячи


Бугун НАТО бош котиби Жорж Робертсон давлатларни “хавфли режимлар”га қарши туришга ва терроризмга қарши узоқ йиллар давом этадиган курашга тайëрланишга чақирди.\n20 январ 2021, Тошкент вақти: 11:49\nЎтган йили Қўшма Штатларда содир этилган терактларни хотирлаш учун Брусселда ўтказилган маросимда чиқиш қилган Робертсон, ҳужумни НАТОга аъзо бўлган 19 давлатнинг барчасига қарши қилинган ҳужум, деб атади.\nБугун Европа комиссияси президенти Романо Продининг таъкидлашича, 11 сентябр терактлари эркинлик қадриятлари, тинчлик ва демократияга қарши ҳужум бўлган. Брусселда мактаб ўқувчилари олдида сўз юритган Проди, терроризм таҳдидидан ички муҳолифатга тазйиқ кўрсатишда баҳона сифатида фойдаланмаслик хақда огоҳлантирди.\nБугун Германия канцлери Герхард Шройдер немисларни америкаликлар билан елкама-елка туришга чақирди. Ўз кабинети учрашувида чиқиш қилган Шройдер, чинакам тинчлик ўрнатишга кўп вақт борлиги туфайли аксил террор кампания давом эттирилиши кераклигини қайд этди.\nЕвропада хавфсизлик ва ҳамкорлик ташкилоти инсон ҳуқуқлари ва қадр-қимматини ҳурмат қилиш орқали террорризмни мағлубиятга учратиш мумкинлигини билдирди.\nАфғонистоннинг Ўтиш даври президенти Хамид Карзай ўтган йилда Қўшма Штатларда содир этилган терактларни қоралаб, Афғонистон халқи “Ал Қоида” жангариларининг биринчи қурбони бўлганини айтди.


Нигора Ҳидоятова: “Ўзбекистондаги қишлоқ хўжалигини ҳалокатли йиллар кутмоқда” - Фарғона.Ру ахборот агентлиги\n16:10 msk, 6 Июль 2020\nНигора Ҳидоятова: “Ўзбекистондаги қишлоқ хўжалигини ҳалокатли йиллар кутмоқда”\n14.01.2007 15:30 msk\nЎзбекистондаги қишлоқ хўжалиги бугунги кунда туб ўзгаришлар даврини бошдан кечирмоқда. Собиқ колхоз ва совхозлар ўрнида ташкил этилган йирик ўртоқликлар мамлакат раҳбарлари ташаббусига кўра унча катта бўлмаган фермер хўжаликларга бўлинаяпти. Маъмурий аппаратнинг кучли босими остида бу жараён ўттизинчи йилларда бўлиб ўтган коллективлаштириш кампаниясидай шиддат билан амалга оширилаяпти. Республика оммавий ахборот воситалари мамлакатнинг аксар ҳудудларида ўртоқликлар қолмагани – ҳамма ерлар фермерлар орасида тақсимлангани ҳақида хабар тарқатмоқдалар. Расмий маълумотларга кўра, Ўзбекистонда уларнинг сони 200 мингга яқинлашиб қолган.\nЎзбекистон учун мутлақо янги бўлган бу ҳодиса турли саволларни пайдо қилмай қолмайди. Қишлоқ хўжалиги ўртоқликларини фермер хўжаликларига айлантириш мамлакат қишлоқ хўжалиги аҳволида қандай акс этиши мумкин? Бу прогрессив ҳодисами? Агар шундай бўлса, нақадар прогрессив? Бу ҳақда, шунингдек, Ўзбекистондаги қишлоқ хўжалигининг умумий аҳволи ҳақда мухолифатдаги “Озод деҳқонлар” партиясининг ижрочи директори Нигора Ҳидоятова гапиради.\nН. Ҳидоятова. “Фарғона.Ру АА” фотоси\n“Фарғона.Ру” фотогалереясига ўтиш\n- Президент Каримов ўзининг яқиндаги “Ўзбекистон пахтакорлари ва барча меҳнаткашларига” табрик нутқида пахта йиғим-теримининг муваффақиятли якунлангани ҳақида гапира туриб, бу фермерлик ҳаракати тобора кўпроқ аҳамият касб этаётганини тасдиқлашини таъкидлаб ўтганди. Аммо Ўзбекистондаги фермерни Ғарбдаги капиталист фермер билан солиштириб бўлмайди. Ўзбекистон раҳбарияти фермерлик институтининг қишлоқ хўжалигида бозор ишлаб чиқарувига йўл очишини, қишлоқ хўжалигини ислоҳ қилиш ва ишлаб чиқаришни оширишда қутқарувчи сеҳрли таёқ эканини таъкидлаб, уни сунъий равишда тиқиштираяпти. Аммо бу ёлғон. Бозор иқтисодиёти ўзининг объектив қонуниятларига эга бўлиб, бу қонуниятларнинг бузилиши бутун тизимнинг ишдан чиқишига олиб келади. Бу қонуниятлардан бири молларга баҳо белгилаш бўлиб, унга кўра мол баҳоси уни ишлаб чиқаришдаги сарф-ҳаражатлардан келиб чиққан ҳолда белгиланади. Чиқими кўплар ер ҳосилдорлигини, техникани яхшилашга, ўғит сифатини оширишга, касалликка чидамли уруғ сотиб олишга уринадилар. Аммо чиқими озроқ бўлганлар ҳам таназзулга юз тутмаслик ва олинаётган даромадни сақлаб қолиш учун ҳаракат қиладилар ҳамда ишлаб чиқариш самарадорлигини ошириш учун тер тўкадилар. XIX асрнинг бошларидаёқ Давид Рикардо томонидан очилган капиталистик қишлоқ хўжалигининг, рентанинг қонунияти ана шундай. Қишлоқ хўжалиги фойда келтирадиган бўлиши керак, аксинча эса қонуниятлар акс таъсир кўрсата бошлайди ва яратувчанлик инерциясидан бузувчи инерцияга айланади.\nЎзбекистонда фермерлик маъмурий йўл билан – 1998 йилнинг 30 апрелида чиққан тегишли қонун билан барпо қилинган. Бу қонунга мувофиқ, қишлоқ хўжалиги товарларини етиштирадиган мустақил хўжалик субъектлари бўлмиш фермер хўжаликларини ташкил этиш ҳақида эълон қилинган. Бироқ ўша қонуннинг ўзида бу “мустақил хўжалик субъектлари” уларга ижарага берилган ер участкаларида ишлашлари керак бўлиши айтилган. “Фермер” тушунчаси ходимнинг мустақиллигини, унинг ерга нисбатан ҳуқуқини англатади. Ерни ижарага ижарагир олади. Менимча, тўла ҳуқуқли мулк эгаси ва қарийб ҳақ-ҳуқуқсиз бўлган ижарагир ўртасидаги фарқни билиб олиш лозим.\nФермерларимизга ер участкаси туман ҳокимлари томонидан берилиши керак. Гарчи қонунда уларнинг қарори танлов комиссияси қарорига асосланиши кераклиги айтилса-да, бу комиссия фақат кўргазма, холос. Ҳокимга ҳеч ким эътироз қилишга журъат қилолмайди. Ҳокимларимизнинг омади келди-да – уларга бундай даромад манбаини президент ҳадя қилган! Садоқатлари учун, сидқидилдан қилган хизматлари учун...\nЕр участкасини ижарага олишда фермер хўжалиги ернинг кадастр баҳосидан паст бўлмаган ҳосилдорликни таъминлаш юзасидан мажбурият олади. Бу мажбурият ер участкаси ижараси тўғрисидаги шартнома билан мустаҳкамланади. Бу каби мажбурий маъмурий чора фермерни аввалгидек давлатга ишлашга мажбур қилади. Ғарблик фермерда эса “талаб-таклиф” деган бозор тамойили билан боғлиқ ягона мажбурият бор, холос.\nФермер хўжалигининг ер участкасига эгалик қилиш ва ундан фойдаланиш бўйича ҳуқуқ ва мажбуриятлари қонунчиликда расман кўрсатилган. Аммо бизда қонунчилик йўқ бўлгани сабабли фермерга қарши исталган қонундан фойдаланишлари мумкин.\nВа ниҳоят, фермернинг ҳуқуқий ҳолатидаги охирги нуқта фермер хўжаликларига берилган ерлар “сўзсиз мақсадга мувофиқ” ишлатилиши кераклиги тўғрисидаги модда билан белгиланган. Яъни, фермерга қандай қилиб ер ҳайдаши керак, нима экиши керак, ҳосилни қачон, қанча йиғиб олиши керак ҳамда маҳсулотни кимга ва неча пулдан топшириши кераклиги кўрсатилади. Унга ижарага берилган участкалар хусусийлаштирилиши мумкин эмас ҳамда улар сотиш-харид қилиш, гаровга қўйиш, совға қилиш, алмаштириш объекти бўлолмайдилар ва фермер томонидан бошқа бировга ижарага берилиши мумкин эмас. Шундай қилиб, ўзбекистонлик фермер ҳозирги пайтда фақат мажбуриятларга эга бўлиб, ҳеч қанақа ҳуқуққа эмас. У давлат томонидан тўғридан-тўғри таланадиган объектга айланиб қолган. Ўз меҳнати меваларидан фойдаланишдан аввал у давлат буюртмасини бажариши, кейин ер солиғини тўлаши керак. Бу фермер даромадининг учдан бирини ўпириб кетади. Бунақа шартлар қишлоқ хўжалигининг ривожига ёрдам бермаслиги тушунарли, албатта. Муайян миқдордан ортиқроқ маҳсулотни тортиб олиб кўринг – прокуратура, милиция, ҳокимларнинг ерни тортиб олиш ҳақидаги таҳдидларига қарамай, уларни далаларга мажбуран олиб бориб, ишлашга мажбур қилиб бўлмайди. Ёшларнинг қишлоқдан Тошкентга, Қозоғистонга, Россияга қочишига сабаб шу эмасми, одамларнинг нон ва иш қидириб, бутун Ўзбекистон бўйлаб тўп-тўп бўлиб кўчиб юришларига сабаб шу эмасми?\nБироқ бу музтоғнинг учи, холос. Бензин нархи ижарагир фермер даромадининг деярли тўртдан бирини ўпириб кетаяпти. 8 ноябрдан бошлаб АИ-80 бензинининг бир литри учун нарх 585 сўмгача ($0,5) ошди, солярка ҳам шунча туради. Ўртача фермер хўжалиги бир йилда икки минг литргача бензин сарфлайди, яъни ярим миллион сўмга яқин пул ёқилғи учун сарфланади. Электр энергияси ҳам ҳаддан зиёд қиммат – бир киловатт учун 38 сўм. Ҳатто аҳолиси бой яшайдиган Европада ҳам электр баҳоси уч цент туради. Шу тариқа ўзбекистонлик фермер давлат ўлпонлари, нореал баҳолар ва расмийларнинг суиисътемоли ичра қолган.\nШуларга қарамай, ижарага ер олишга қарор қилган одамларни расмийлар олдида доимий қўрқув, ер тортиб олишларидан қўрқиш таъқиб қилади. Қишлоқ жойларда эса ҳокимият ўзига хос хусусиятларга эга – у ҳеч ким томонидан назорат қилинмайди ва давра кафолати билан мустаҳкам боғланган. Вилоят ва туман ҳокимлари коррупцияга чалинган, виждонсиз, ёғ бойлаган қишлоқ амалдорлари улкан армиясининг кичик бир қисми, холос. Бу амалдорлар фермерни талаш учун ҳамма имкониятларга эга. Қани, бирортаси шартнома бузилганидан ёки ўлпонлар кўплигидан шикоят қилиб кўрсин-чи - уни тезда қўлга олишиб, устидан жиноий иш қўзғатадилар. Бечора, энг осон қутилганда, ўз ер участкаларидан айрилиши мумкин.\nБугунги кунда қишлоқларда электроэнергия йўқлиги учун телевизор, компьютерлар, маиший техника жиҳозлари ишламайди. Яқинда Тошкентда қишлоқ хўжалиги учун ғарб техникаси кўргазмаси бўлиб ўтди, аммо бу ажойиб техника электр билан ишлагани учун уни бизнинг қишлоқларда қўллаб бўлмайди. Агар у ўтин ёки таппида ишлаганида бошқа гап эди...\nРеспубликанинг реал иқтисодий аҳволи ҳақидаги барча материаллар маҳфий тутилади. Расмийлар фикрича, халқ фактларни билиши шарт эмас, у “Ўзбекистон – келажаги буюк давлат” шиорини ўқишни билса бўлди. Лекин “касални яширсанг, иситма ошкор қилар” деганларидек, одамларнинг ўзи ислоҳотлар бутунлай барбод бўлганинию ваъдаларнинг қуруқлигини кўриб турибдилар. Энди калтак остида ҳеч ким ишламайди, иқтисодиётни маъмурий-буйруқбозлик усули билан бошқариш ресурсларининг кўпи вазифасини ўтаб бўлди. Мен фақат фундаментал инсон ҳуқуқларини кафолатловчи демократик жамиятдагина халқимизнинг ижодий кучи, унинг яратувчанлик қуввати юз очади, деб ўйлайман. Шунинг учун ҳам бугунги кунда сиёсий ҳаётдаги энг долзарб масала жамиятни демократлаштириш бўлиб ҳисобланади. Бу ўзбек халқи учун муносиб ҳаёт ҳамда муносиб келажакни таъмишлашнинг бош шартидир.


Айрим кишиларнинг атроф-муҳитга муносабатини кўриб, нима, булар табиий бойликлар битмас-туганмас деб ўйлашадими, деган тўхтамга келасиз.\nМисол учун, Ғузор тумани Ўрикзор маҳалласи ҳудудидаги фойдали қазилмалар жойлашган майдондан фуқаро Х.Б. ноқонуний равишда, кўнгилни кенг қилиб қум-шағал олаётгани вилоят экология ва атроф-муҳитни муҳофаза қилиш бошқармаси Ғузор тумани назорат инспекцияси инспекторлари томонидан аниқланган. Натижада унга нисбатан базавий ҳисоблашнинг 10 баробари миқдорида жарима жазоси расмийлаштирилган.\nШаҳрисабз тумани Сайёд МФЙ Сувтушар қишлоғидаги ички йўл ёқасидан эса 4 туп ёнғоқ дарахти ва ниҳоллари кесиб ташланган. Ушбу ҳолат бўйича фуқаро С.Д. 535 минг 200 сўм жарима тўлаши белгиланди.\nБиласиз, шу кунларда экологик назорат ходимлари томонидан "Браконьерликка қарши кураш ойлиги" ўтказилмоқда. Қолаверса, бу муддатда балиқ овлаш ҳам тақиқланган.\nКасби тумани Мерганча қишлоғида яшовчи И.О эса резина қайиққа мингашганча зовурдан 67 дона балиқ овлаган. У ўз ҳаракатлари билан "Табиатни муҳофаза қилиш тўғрисида"ги, "Экологик назорат тўғрисида"ги, "Ҳайвонот дунёсини муҳофаза қилиш ва ундан фойдаланиш тўғрисида"ги қонунлар ҳамда Ўзбекистон Республикаси ҳудудида ов қилиш ва балиқ овлаш қоидаларининг тегишли моддалари талабларини бузган.\nАйрим жиноятлар борки, етказилган зарарни қоплашнинг имкони бўлади. Аммо табиатга етказилган зиён бадалини авлодлар ҳам тўлашига нима дейсиз? Шундай қилмишдан ўзини тия олмайдиганларни ким деб аташ мумкин?!


Twitter акциялари сохта янгиликдан кейин 8 фоизга кўтарилиб кетди\n20:50 / 15.07.2015\nTwitter акциялари 14 июль кунларидаги савдолар пайтида компанияга 31 млрд долларлик сотиб олиш таклифи билдирилгани ҳақидаги хабар туфайли 8 фоизга кўтарилиб кетди, деб ёзмоқда The Wall Street Journal нашри. Бироқ кейинроқ бу янгилик сохта эканлиги маълум бўлди.\nУшбу хабар Bloomberg News агентлиги сайти дизайнини тақлид қилувчи сохта веб-саҳифада чоп этилган, айнан шу ҳолат трейдерларни чалғитган.\nСохта хабарда Twitter банклар билан биргаликда номаълум даъвогардан келиб тушган таклифни қараб чиқаётгани айтилган. Бироқ Bloomberg News вакили ўз твиттерида ушбу хабар ёлғонлигини айтган. Бу хабар bloomberg.market сайтида чоп этилган, ваҳоланки Bloomberg агентлигининг расмий веб-саҳифаси bloomberg.com манзили бўйича жойлашган.\nTwitter акциялари 14 июлда бозор ёпилишидан олдин 37 долларни ташкил қилган, бу ўтган сессияга нисбатан 3 фоизга кўпроқни ташкил қилган.\nФирибгарларнинг трейдерларни алдай олганлари қисман бозорда Twitter га бир қатор компаниялардан қизиқиш билдирилаётгани ҳақида юрган гаплар билан тушунтирилмоқда. Бу гаплар ўтган ойда компаниянинг ижрочи директори Дик Костоло истеъфога кетгандан кейин пайдо бўлган эди.


Чорва моллари эгалари жазога тортилади » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Чорва моллари эгалари жазога тортилади\nСўнги икки кун давомида ички ишлар ходимлари томонидан Арнасой, Зарбдор, Зомин, Мирзачўл ва Пахтакор туманларида 8 та пайҳон ҳолати аниқланди. Жумладан, Арнасой туманининг Янгибўстон қишлоқ фуқаролар йиғини ҳудудида яшовчи М.А.га тегишли 24 бош қорамол Бобо Файзиев сув истеъмолчилар уюшмаси такибидаги “Ухумлик Илёс” фермер хўжалигининг 30 сотих пахта майдонини пайҳон қилган. Фермерга етказилган зарар 6 миллион сўмдан ошган.\nУшбу қишлоқ фуқаролар йиғинининг Аҳмад Яссавий кўчасида яшовчи М.А. 5 бош ҳамда Маданият кўчасида истиқомат қилувчи Ф.Қ. 1 бош қорамолларини қаровсиз қолдириши натижасида “Фориш дала-қирлари” фермер хўжалигининг 7 сотих пахта майдони туёқлар остида янчилган. Қизиғи, шундаки, пайҳонга сабабчи 5 бош қорамолнинг эгаси мазкур “Фориш дала-қирлари” фермер хўжалиги раҳбарининг ўғли бўлиб чиқди.\nЗарбдор туманидаги Ғолиб сув истеъмолчилар уюшмаси ҳудудидаги “Ёш тадбиркор даласи” фермер хўжалигининг 10 сотих пахта майдони Зомин туманининг Оқтепа маҳалласида яшовчи А.Қ.га тегишли 14 бош қорамол томонидан пайҳон қилинган. Мазкур туманнинг Тошкескан маҳалласида яшовчи Ж.Т. 140 бош қўйини қаровсиз қолдирди. Натижада Ғолиб сув истеъмолчилар уюшмаси таркибидаги “Агромир капитал” фермер хўжалигининг 20 сотих майдондаги пахтаси оёқ ости қилинган.\nХудди шундай Зарбдор туманининг Ўзбекистон сув истеъмолчилар уюшмаси ҳудудидаги “Сардоржон Муҳриддинжон” фермер хўжалигининг пахта даласига 100 бош қўй тушиб кетган. Қўйлар эгаси Бахмал туманининг Йўлдошбой маҳалласида яшовчи Х. Х. бўлиб чиқди. Хабарингиз бор, бу каби ҳолатлар юз берганда айбдорлар иши судда кўриб чиқилиб, тегишли тартибда жазога тортиладилар. Табиийки, етказилган зарар қопланади. Шундай экан, чорва молларингизни қаровсиз қолдирманг, пахта майдонларидан яйлов сифатида фойдаланманг!\nЧорва моллари пахта майдонини пайҳон қилди


Урганч шаҳрида ер ости автомобил йўли очилди (фото) — Sof.uz\nУрганч шаҳрида ер ости автомобил йўли очилди (фото)\n15.12 14:59 179 Ўзбекистон\nБугун Урганч шаҳрининг қоқ марказида бунёд этилган замонавий ер ости автомобил йўли фойдаланишга топширилди. Мазкур туннелнинг узунлиги 500 метр, кенглиги 17 метрни ташкил этиб, лойиҳа бўйича соатига 3200 та автомобилни ўтказиш қувватига эга.\nЯнги иншоотнинг очилиш маросимида нуронийлар, ёшлар, давлат ва жамоат ташкилотлари вакиллари иштирок этдилар. Вилоят ҳокими Фарход Эрманов барчани ер ости йўл ўтказгичи фойдаланишга топширилиши муносабати билан табриклади.\nАл-Хоразмий ва Ислом Каримов кўчалари шаҳардаги энг тирбанд йўллардан бўлиб, ал-Хоразмий кўчасида суткасига ўртача 18 минг, Ислом Каримов кўчасида 14 минг дона транспорт воситалари ҳаракатланади. Ер ости йўли қурилиши натижасида ушбу чорраҳадаги тирбандлик бартараф этилди, йўл-транспорт ҳодисаларининг олди олиниб, пиёдаларнинг хавфсиз ҳаракатланиши таъминланди.


Шайх Абдулазиз Мансур: «Устоз отангдан улуғ» - Уч илдиз\nЯқинда Ўзбекистон Мусулмонлари идорасига қарашли «Шайх Зайниддин» жомеъ\nмасжидида Тошкент шаҳрида фаолият юритаётган диний соҳа вакиллари билан бўлган маърифий тадбирда Ўзбекистон Мусулмонлари идораси раиси ўринбосари, Тошкент шаҳар бош имом-хатиби, халқаро Ислом фиқҳи академияси, Мусулмон олимлари олий ҳайъати аъзоси шайх Абдулазиз Мансур «Устоз отангдан улуғ» мақоли мазмун-моҳиятини теран тушунтириб берди.\nСуҳбат асносида, бир пайтлар бу дурдона ҳикматни қайсидир мансабдор «Устоз отангдек улуғ» деб бузиб гапирганини эшитгани ҳамоно битта ёзувчи ва актёр унга хушомад ургандек ойнаи жаҳонга чиқиб шунақа хато гапларни урчитгани маълум бўлди, дейди Дониш домла ҳайратга тушиб.\nҚуйида «Устоз отангдан улуғ» мақолининг илму маърифатга қанчалик пайвасталиги изоҳланган мақолалар билан танишинг.\nГАР УСТОЗ РОЗИ-ТАНГРИ РОЗИДУР\nНашр килинди: 08 Октябр 2017\nИслом динининг энг биринчи буйруғи «Ўқинг!» оятидир, демак, Ислом дини–энг аввало маърифат динидир. «Маърифат» сўзи араб тилидан таржима қилинганда «кишиларнинг онг-билимини, маданиятини оширишга қаратилган таълим-тарбия», «маориф»деган маъноларни англатади. Ислом динининг асосий ва муқаддас китоби бўлмиш Қуръони Каримнинг еттидан бир қисми фақат илм мавзусига доир масалалардан иборатдир. Пайғамбаримиз Муҳаммад соллаллоҳу алайҳи васаллам имом Муслим ва имом Абу Довуд Абу Ҳурайра розияллоҳу анҳудан ривоят қилган ҳадиси шарифларида қуйидагиларни айтадилар:\nМаълумки, бу дунёнинг ривожланишида, инсониятнинг тараққиёт этишида устознинг ўрни беқиёс. Устознинг мавқеи шунчалик улуғ даражага кўтарилган. “Устоз” деганда фақат маълум бир соҳада ёки фақат илм соҳасида эмас, балки илм-фаннинг барча турларида, касб-ҳунар соҳаларида ҳам ўргатувчини биз устоз деб тушунишимиз лозим! Шунинг учун ҳам бизнинг доно халқимиз ҳурмат ва эҳтиром ила эъзозлаб «Устоз» дейди. Шу ўринда устоз ва муаллим деб кимга айтилишини билиб олишимиз фойдадан холи бўлмайди. Устоз ва муаллим деганда фақатгина махсус синф ёки аудитория ичида, ёзув тахтаси олдида туриб дарс берган одам, ёки бутун халққа машҳур бўлган ва ҳамма ҳурмат қиладиган олимгина тушунилмайди. Агар устозингиз шундай мақомда бўлмаса уни эъзозлаб ҳурмат қилишда камчиликка йўл қўйишингиз асло оқланмайди. Балки, бирор соҳада билим берган, бирор китобни ўқишингизда ёрдам берган, қайсидир тилни ўргатишда фойдаси теккан ёхуд ўзининг маслаҳатлари билан илмингиз ошишига ҳисса қўшган ҳарқандай одам сиз учун устоз мақомида бўлади ва зиммангизда динимиз томонидан бериб қўйилган унинг барча ҳақ-ҳуқуқлари қарор топади.\n“Агар шогирд шайхулислом, агар қозидур, агар устоз рози – Танг\nри розидур”, дейди Алишер Навоий ҳазратлари. Устоз-шогирдлик тушунчаси юксак миллий қадрият\nларимиздан ҳисобланиб, бунда асрлар давомида шаклланган тартиб-қоидаларга амал қилиб келинади. Ота ўз ўғлини устозга шогирдликка бераркан, “эти сизники, суяги бизники”, дея лутф қилган. Бу билан устозга ўғлининг келажак тақдирини бус-бутун ишониб топшираётганини билдирган. Устоз ҳам шогирди тақдирига ўзини масъул билиб, бор иқтидору ҳунарини унга юқтиришга интилган. Оилавий муҳитда етарли талабчанлик кўрмаган болани қатъий тартиб-қоидага кўниктирган.\nЎтган улуғларимиз, солиҳ салафларимиз устоз ва муаллимларнинг ҳаққини яхши билганлар, уларнинг қадри нечоғли баланд эканлигини яхши ҳис этганлар. Ва шунга кўра муомала қилганлар. Чаҳориёрлардан Али разияллоҳу анҳу: «Мен ўзимга бир дона ҳарф ўргатган кишининг қулиман. Истаса, сотиб юборсин, истаса, қул қилиб олсин!», деган эканлар. Бурҳонул-Ислом Зарнужий (раҳимаҳуллоҳ): «Дин ишига оид бўлган нарсалардан сенга бир ҳарф ўргатган киши сенинг диндаги отанг бўлади», дейдилар. Шунинг учун улуғ халқимизда «устоз отангдан улуғ!» деган ҳикматли сўз бор.\nҲусайн Воиз Кошифийнинг “Футувватномаи султоний” китобида устоз қандай бўлиши, шогирдлик шартлари нималардан иборат экани ҳақида батафсил маълумот берилади: “Агар комил устоз ким деб сўрасалар, у пок мазҳабли, ўз айбини кўрадиган, доно ва тамизли кишидир, деб айтгил. Унда ҳасад, гина ва бахилликдан асар ҳам бўлмаслиги керак. Агар шогирдлик биноси ниманинг устига қурилади, деб сўрасалар, иродат устига, деб айтгин. Иродат нима деб сўрасалар, устоз нимаики айтса, уни жон қулоғи билан эшитиш, чин кўнгил билан қабул қилиш ва вужуд аъзолари орқали амалда адо этишдир. Агар шогирд учун нима яхши деб айтсалар, пок эътиқод, деб айт, чунки фақат эътиқод кишини муродга етказади…”\nКейин шогирдлик одоби ҳақида гап кетади. Улар саккизта, дейди муаллиф. «Устозга биринчи бўлиб салом бериш, устоз олдида оз гапириш, бошни эгиб туриш, кўзни ҳар томонга югуртирмаслик, масала сўрамоқчи бўлса, олдин ижозат олиш, устоз жавобига эътироз билдирмаслик, устоз олдида бошқаларни ғийбат қилмаслик, ўтириш-туришда ҳурматни тўла сақлаш».\nИмом Фахриддин ар Розий ИУМБЮ мудири\nЮнусобод тумани бош имом-хатиби, Тошкент ислом институти ўқитувчиси, «Мирза Юсуф» жоме масжиди имом-хатиби\nУСТОЗ УЛУҒ ЗОТ\nУстоз ва муаллимлар ҳурмати ҳақида шу чоққача кўп ва хўп гапириб келинаётган бўлсада, бу мавзу ҳамон ўз аҳамияти ва долзарблигини йўқотмаётган муҳим масалалардан бири бўлиб қолмоқда ва дунё тургунча шундай давом этажак. Зеро, ўқитувчи ва муаллим тоифасининг жамият салоҳияти, келажак авлод тарбияси ва эл-юрт тинчлиги ҳамда ривожидаги ўрни беқиёсдир. Уларсиз миллат келажаги йўқ. Уларнинг беминнат ёрдамларисиз миллий юксалишни тасаввур қилиш қийин.\nМуаллимлар жамият биносининг бинокорлари, онгу тафаккур муҳандислари ва маърифат боғининг боғбонларидир. Устоз ва муаллим ҳаёт бўстонидаги ниҳолнинг бақувват дарахтга айланиши учун беқиёс меҳнат қилади. Шунинг учун ҳам унинг шогирд устидаги ҳаққи бениҳоя катта ва улуғдир. Ахир, устоз шогирдини ўз фарзандидек кўради. Балки, унга фарзандига кўрсатмаган таважжуҳ билан юзланади. Унинг юпун ва совуқ бўлган маънавий оламини ўзининг қалб қўри билан иситади. Зимистон дунёсини илм қуёшининг мўъжизакор зиёси билан мунаввар этади. Сабр ва меҳр билан парваришлайди. Дунёю охиратда улуғлик, манфаат ва нажот келтирадиган йўлга йўллаб қўяди. Бунга қўшимча равишда шогирдининг салоҳияти учун туну кун дуода бўлди. Натижада унинг қўлига ниҳол бўлиб келган ўқувчи ва талаба совуқ урмасдан, зулматларда абгор бўлмасдан униб-ўсади ва вақти келиб бу ниҳол ҳаёт бўстонидаги сербарг ва муҳташам дарахтга айланади. Кейин у ҳам ўз навбатида маънавият боғига ўзининг сарҳил меваларини тақдим қилади.\nҲурмат ибодатдан яхши, деган сўз бор. Аллоҳ муқаддас қилган нарсаларнинг ҳурматини жойига қўйиш ибодат, аксинча, Аллоҳ наздида қадрли бўлган нарсаларга беписандлик қилиш, уларнинг ҳурматини оёқости қилиш динимиз мезонида оғир жиноят саналади. Шунинг учун ҳам айтадиларки, инсон гуноҳнинг ўзи билан куфрга тушиб қолмайди, балки, ўша гуноҳни оддий санаш, унга беписандлик ва ҳурматсизлик билан шу аҳволга тушади.\nАллоҳ ҳурматлаган ва даражасини баланд қилган нарсаларни эъзозлаш ва улуғлаш қалбдаги тақводан далолат эканлиги Қуръони каримда бот-бот таъкидланади. Устоз ва муаллимлар каби илм соҳиблари ҳам айнан Аллоҳ ҳурматларини баланд қилган тоифага мансубдирлар. Ҳаж сурасининг 30-оятида шундай марҳамат қилинади: “(Иш) шудир! Ким Аллоҳнинг ҳурумотларини ҳурмат қилса, билсинки, бу иш Парвардигори наздида ўзи учун яхши бўлган ишдир”. Мазкур суранинг 32-оятида эса: “(Иш) шудир! Ким Аллоҳ билдирган шиорларни ҳурмат қилар экан, бу диллардаги тақво туфайли ҳосил бўлур”, дея марҳамат қилинади. “Аллоҳ билдирган шиорларни” дея маъно берганимиз сўз ояти каримада “шаъоируллоҳ” лафзи билан ишлатилган. Аслида бу сўзни бир лафз билан бошқа тилга ўгириш мумкин эмас. Тафсир китобларида айтилишича, “шаъоируллоҳ” деб Аллоҳ томонидан фазилати ва улуғлиги билдирилган барча нарса тушунилади. Устоз ва муаллимлар эса ўзларидаги илм шарафи туфайли Аллоҳ улуғлаш кераклигини билдирган ва ҳурматлашга чақирган нарсаларнинг энг бошида турадилар. Бунга далолат қилувчи ояти карималар ва ҳадиси шарифлар талайгина. Убода ибн Сомит (разияллоҳу анҳу)дари ривоят қилинган ҳадиси шарифда шундай дейилади: Расулуллоҳ (соллаллоҳу алайҳи ва саллам) марҳамат қилиб дедилар: “катталаримизни ҳурмат қилмаган, кичикларимизга меҳр кўрсатмаган ва олимларимизнинг ҳаққини билмаган кимса менинг умматимдан эмас” (Имом Аҳмад ривояти).\n“Наводиру-л-усул” китобида ушбу муборак ҳадисга қуйидагича шарҳ берилган: “ёши кекса инсонни ҳурмат қилиш Аллоҳ жорий қилган ҳақдир. Чунки, кекса инсон узоқ муддат давомида ҳаётини ибодатда ўтказди. Кичикка раҳм қилиш Аллоҳнинг ишига мувофиқ иш қилишдир. Чунки, Аллоҳ кичикка раҳм қилиб, ундан бандалик ишларини талаб қилмади. Гуноҳ қилса, жазо тайинламади. Олимнинг ҳаққини билиш эса илмнинг ҳаққини билмоқдир. Зеро, Аллоҳ илм қадрини баланд қилди ва унинг орқасидан илм ато этилган инсонларнинг ҳам қадрини юксак қилиб қўйди. Ва: “Сизлардан иймон келтирган ва илм ато этилган кимсаларни Аллоҳ баланд даражаларга кўтарур”, деди” (Мужодила сураси).\nМазкур ҳадиси шариф устозу муаллимлар каби Аллоҳ улуғ қилган ҳамда шаръан ҳам, ақлан ҳам эҳтиромга лойиқ бўлган кишиларга ҳурматсизлик қилиш нақадар ёмон иш эканлигига далолат қилади. Ўтган улуғларимиз, солиҳ салафларимиз устоз ва муаллимларнинг ҳаққини яхши билганлар, уларнинг қадри нечоғли баланд эканлигини яхши ҳис этганлар. Ва шунга кўра муомала қилганлар. Чаҳориёрлардан Али разияллоҳу анҳу: «Мен ўзимга бир дона ҳарф ўргатган кишининг қулиман. Истасин, сотиб юборсин, истасин, қул қилиб олсин!», деган эканлар.\nБурҳонул-Ислом Зарнужий (раҳимаҳуллоҳ): «Дин ишига оид бўлган нарсалардан сенга бир ҳарф ўргатган киши сенинг диндаги отанг бўлади», дейдилар. Улуғ халқимизда эса «устоз отангдан улуғ!» деган ҳикматли сўз бор.\nИмом Мовардий (р.ҳ) ўзининг «адабуд-дийн вад-дунё» номли асарида кўплаб муҳаққиқ олим ва муфассирлар устоз ҳаққини ота ҳаққидан устун эканлиги ҳақидаги қарашни маъқуллаганларини зикр қилади.\nИмом Саффорийний (раҳимаҳуллоҳ) айтади: “муаллимни эҳтиром қилиб, улуғлаш ва унга тавозеъли бўлиш лозим. Уламоларнинг бу борадаги сўзлари жуда ҳам маълум ва машҳурдир. Ҳатто уламолардан бирлари “фаатиҳатул-китааб” номли асарда муаллимнинг ҳаққи отанинг ҳаққидан кучлироқ эканлигини очиқ-ойдин таъкидлаган. Чунки, муаллим абадий ҳаётга эришиш сабабидир. Ота эса фоний ҳаётга эришиш боиси ҳисобланади. Шундай экан киши ўз муаллимига итоат қилиши вожиб бўлиб, унинг раъйига хилоф иш тутиш ҳаромдир”.\nҲа, киши учун устозининг фазли отасининг фазлидан устун эканлигида ҳеч қандай муболаға йўқ. Зеро, ота фарзандини юқори оламдан ерга тушишига сабаб бўлган бўлса, устоз унинг ердан юқорига қараб кўтарилишига хизмат қилади. Шу боис ҳам мусулмон халқи қадим-қадимдан устоз ва муаллимларга мисли кўрилмаган ҳурмат кўрсатиб келган. Чунки, фарзандларининг камолотга етиб, дунёю охират саодатига эришишлари учун устознинг ўрни беназир эканлигини яхши англаган.\nИмом Шофеийнинг шогирди Рабийъ айтади: «Аллоҳга қасамки, Шофеий қараб турган пайтда ҳатто сув ичишга ҳам журъат қилолмасдим».\nИмом Шофеийнинг ўзлари эса шундай хотирлайдилар: «Имом Моликнинг ҳузурида ўтирсам, шарақлаган товуши эшитилмасин деб, китобни ўта эҳтиёткорлик билан варақлардим».\nИмом Аҳмад ибн Ҳанбал раҳматуллоҳи алайҳ шундай ҳикоя қиладилар: «ўттиз йилдан бери бирон-бир кеча ўтмаганки, агар Шофеийнинг ҳаққига дуо қилмай ухлаган бўлсам».\nШу ўринда устоз ва муаллим деб кимга айтилишини билиб олишимиз фойдадан холи бўлмайди. Устоз ва муаллим деганда фақатгина махсус синф ёки аудитория ичида, ёзув тахтаси олдида туриб дарс берган одам, ёки бутун халққа машҳур бўлган ва ҳамма ҳурмат қиладиган олимгина тушунилмайди. Агар устозингиз шундай мақомда бўлмаса уни эъзозлаб ҳурмат қилишда камчиликка йўл қўйишингиз асло оқланмайди. Балки, бирор соҳада билим берган, бирор китобни ўқишингизда ёрдам берган, қайсидир тилни ўргатишда фойдаси теккан ёхуд ўзининг маслаҳатлари билан илмингиз ошишига ҳисса қўшган ҳарқандай одам сиз учун устоз мақомида бўлади ва зиммангизда динимиз томонидан бериб қўйилган унинг барча ҳақ-ҳуқуқлари қарор топади. Айнан шунга ишора қилиб, Навоий ҳазратлари айтадилар:\nҲақ йўлида ким санга бир ҳарф ўқитмиш ранж ила\nАйламак бўлмас адо анинг ҳақин минг ганж ила\nЎрни келганда шуни ҳам алоҳида таъкидлаш лозимки, устоз деганда фақатгина диний билмларни таълим берган кишиларни эмас, балки, ҳар қандай фойдали илм ўргатувчи шахс назарда тутилишини ҳам унутмаслигимиз лозим. Чунки муқаддас динимиз ‒ Исломда илмлар диний¬дунёвийга ажратилмайди. Балки, фойдали ва фойдасизга тақсимланади.\nИнсоният учун фойдали бўлган ҳар қандай илм Исломда ардоқланади. Аллоҳ таоло Қуръони каримнинг бир нечта оятларида инсониятни дунёни обод қилиш учун яратганини баён қилган ва кишиларни борлиқ ҳақида тафаккур қилишга, уни ўрганишга тарғиб қилган. Расулуллоҳ соллаллоҳу алайҳи васаллам ўзларининг ҳадисларида илмга тарғиб қилар эканлар, илмни умумий маънода ишлатганлар. Керак бўлган ўринда диний билмларни номлаб айтганлар. Ўзларининг ҳаётлари мобайнида саҳобаи киромларни, уларнинг иқтидорларига қараб, ўша даврдаги илмнинг турли соҳаларига йўналтирганлар. Шу боис, ҳар бир мусулмон банда дунёда яхши ҳаёт кечириши учун ундаги нарсаларнинг илмини ўзлаштириши, охиратда саодатга эришиши учун унга тааллуқли бўлган билимларни ўрганиши лозим.\nШу билан бирга, ҳар бир фойдали илм дунёвий ва ухровий манфаатларга эга. Унинг қайси тарафининг устун келиши эса, инсоннинг ўзига, ниятига боғлиқдир.\nИмом Нававий айтадилар: “Ўқувчи муаллимига итоаткор ва ройиш бўлиши, унинг сўзига қулоқ солиб, ўз ишларида у билан маслаҳатлашиб туриши ва оқил бемор самимий ва моҳир табиб сўзини қабул қилганидек у ҳам ўз муаллимининг сўзини қабул қилмоғи лозим. Шунингдек, муаллимига эҳтиром кўзи билан боқиши, унинг ўз ишида комил иқтидор ва малака соҳиби эканлиги ва бошқа устозлардан устунлигига ишониши лозим. Ана шунда ундан манфаат олиши осон бўлади”.\nОлимларимиз айтадиларки, талаба ўз устозининг камоли аҳлият ва иқтидор соҳиби эканлигига, ўз ишининг моҳир мутахассиси эканлигига эътиқод қилиб, ишониши керак. У ҳақда фақат яхши фикрда бўлиши лозим. Агарчи, устозидан диёнатга очиқ-ойдин терс келадиган хаттиҳаракатни кўриб қолса ҳам уни фақат яхшиликка йўйиб, яхши гумонда бўлиши керак. Акс ҳолда унинг баракасидан маҳрум бўлади.\nИмом Нававий «ал-мажмуъ»да ёзишича, қадимда ўтган улуғларимиздан бирлари ҳар сафар муаллимининг ҳузурига кетаётганда етим-есирларга садақа ва хайр-эҳсон қилар экан. Сунг, қўлларини дуога очиб: «Илоҳо, муаллимимнинг айбини мендан яширгин! Ва унинг баракасидан мени маҳрум қилмагин!», дея илтижо қилар экан.\nМанбаларда муаллимларга нисбатан риоя қилиш лозим бўлган одоблар саналганда айрим диққатни тортадиган жойларига дуч келамиз: «ўқувчи агар муаллимини бир тўда инсонлар ичида учратиб қолса, жамоага салом бергач, муаллимига алоҳида салом бериб, мулозамат қилиши керак».\nБу айтилганлар муаллимга кўрсатиладиган одоб ва ҳурматлар уммонидан айрим томчилар холос. Ўйлаймизки, муаллимларга қай даражада эҳтиром билан мумалада бўлиш лозимлигини билиш учун шу нарсаларнинг ўзи кифоя қилади. Мухтасар қилиб айтадиган бўлсак, толиби илм устозининг розилигини топишга интилиши ва уни норози қиладиган, хафа қиладиган, кўнглини оғритадиган ишлардан сақланмоғи лозим.\nИлм-фан 24 декабр 2012, 17:23\n· «Устоз – отангдан улуғ». Ҳали хулоса қилишга шошилманг.· Биз эркаклар, ҳаммамиз отамиз. Ота сифатида хафа бўлиш йўқ. Ҳаммамиз қайсидир маънода устозмиз. Устоз сифатида талтайиш ҳам йўқ. Аммо ҳақ гапни айтиш керак. Устоз – отангдан улуғ.· Устозларни жуда кўп кишилар улуғлайдилар. Кўп кишилар улуғлаган инсонларни улуғ деб айтиш жоиз. · Ҳар бир кишининг отаси фарзанд учун улуғлиги муқаррар. Аммо унинг улуғланиш доираси шу фарзандлар ва энг яқинлари орасида. Ҳамма улуғлайдиган устозларга нисбатан бу доира қисқа ва чегараланган. Устознинг эса улуғланиш доираси кенг. Шунинг учун у улуғдир.· Барча фарзандлар сингари Амир Темур учун ҳам отаси улуғ. Унинг қудрати отасини “Гўри Мир” мақбарага дафн қилиб пойига ўзини қўйдиришга етар эди. Аммо устозини улуғлаб, ўзини унинг пойига дафин этишлигини васият қилганлиги ҳам устознинг отадан улуғлигидан далолатдир.· Ота ўз фарзандига ўзининг бисотидаги ҳамма нарсани бериши мумкин. Аммо фарзанд у билан улуғлик даражасига кўтарила олмаслиги муқаррар. Чунки, барча отада устозлик қила оладиган касби ва қобилияти бўлмаслиги мумкин. Фарзандни тарбиялаб улуғлар сафига қўша оладиган устоздир. Бу билан ҳам устоз улуғдир.· Ота учун фарзанд унинг зурриёти, ҳаётининг давомчиси. Устоз учун эса у улуғ ишларнинг давомчиси. Фарзанд ота хизмати билан бу даражада улуғланмаслиги мумкин, аммо устоз ўргатган касб билан у улуғлар сафидан жой олади. Бу ҳам отага нисбатан устознинг улуғлигидан далолатдир.· Ота ўғри бўлса, фарзанд ҳам ота изидан бориб, ўғри бўлиши мумкин. Бундайлар жамиятда ланатланади. Агар унда иқтидор бўлса ва яхши устознинг қўлига тушиб қолса, у аллома бўлиши тайин. Бу ҳам устознинг улуғлигидан далолатдир.· Бировга бир бурда нонини топиб ейдиган касбни ўргатадиган устоз бўлишдек саодат ҳаммага ҳам насиб қилмаган.· Устоз айтди: қора кўнгилни совун билан оқартириш қийин экан. · Ота ўз фарзандини тарбиялашни жуда хоҳлайди ва бор кучи билан ҳаракат қилади. Чунки бола шу отанинг фарзанди. Аммо устоз учун шогирд ҳеч ким эмас, унинг фарзанди, ҳатто яқин қариндоши ҳам бўлмаслиги мумкин. Аммо у отадан кўпроқ, ота касбидан яхшироқ касбни ўргатади. Унинг камолоти учун устоз отадан кўп ва хайрли хизмат қилади. Шу туфайли устоз улуғдир.· Отанинг фарзандига яхшилик қилиши учун оталик ҳисси бор, устознинг эса, бировнинг фарзандини кўкларга кўтарадиган касбни ўргатиш учун жонкуярлик билан ҳаракат қилиб, ҳатто ўзини ҳам бағишлаши унинг инсонийлик фазилатидандир. Инсоний фазилати юксак одамлар улуғдир.· Ҳар қандай эркак ота, ҳар қандай аёл она бўлиши мумкин, лекин уларнинг ҳаммасига устозлик саодати насиб қилавермайди. Фақат улуғ оталар ва оналаргагина устозлик саодати насиб қилади. Шу туфайли устоз — улуғ ва буюк зотдир.· Устоз ўзидан олдинги ўтган одамлардан ибрат олиб устоз бўлганлиги учун, ўзидан кейинги шогирдлари учун ҳам ибратдир.· Ҳақиқий устоз эртага қайғуга сабаб бўладиган амалларни ўргатмайди. Устознинг мақсади ҳамиша эзгулик билан йўғрилган.· Ҳақиқий устоз – соҳили йўқ уммонга ўхшайди. Ундан чексиз хазина ва бойликларни топиш мумкин.· Устоз бўлиш учун одам энг аввало ўзини тарбиялаши лозим. Шу туфайли ҳар қандай устоз ўз ишини ўзига устозлик қилишдан бошлаши керак.· Устознинг айтганларини айтиб юришдан кўра, унга амал қилиб яшаш сенга ҳам сенинг атрофингдагиларга ҳам ката наф келтиради.· Ҳар бир инсон, аввало ўзига устоз, ўзига шогирд бўлиши лозим. Устозликни ҳис қилмаган киши устознинг қадрига етмайди.· Устозлик масъулияти жуда оғир, кўп нарсаларни кўтаришни ва айрим ҳаловатлардан ҳам воз кечишни талаб қилади.· Устоз ҳаёти — ибрат мактаби. Агар у ҳақиқий устоз бўлса.· Донишманд устозлар шогирдларига қуйидаги ўнта ҳикматларни қолдирганлар:· Қувват ва тоқатингиз етмаган ишга киришиб ўзингизга захмат ва машаққат орттирманг.· Ўзингизга ва бошқаларга манфаат етказмайдиган иш билан машғул бўлиб умрингизни зое ўтказманг. 3. Икки юзли, мунофиқларнинг сўзларига алданманг.· Умрингизни саломатлик учун фойдали машғулотлар билан тўлдиринг. Қайғу-алам бош суқадиган жой қолмасин.· Жоҳиллар олдида сўзламанг. Сиз гавҳарсиз. Тош гавҳарни осонгина синдириши мумкин.· Молу дунёнгиз ва мартабангиз билан ғурурланманг.· Зарур бўлса жонингизни фидо қилинг. Аммо номусни фидо қилманг. Номус жондан-да азиздир.· Яхшиликни унутманг. Ёмонликни эса тезда унутинг. Чунки у хотирангизда қолса, сизни емиради.· Яхши фазилатларингизни кўпайтиришга, ёмон фазилатлардан сақланишга ҳаракат қилиш учун одам ҳамиша ўзига ҳушёр бўлиши керак.· Сабирсиз бўлманг, ғам чекиб ташвишланманг. Иккаласи билан ҳам муаммонгиз ҳал бўлмайди.· Устознинг гапи билан иши бир-бирига мос келиши лозим. Шунда унинг ҳаёти ибрат мактабига айланади.· Ҳозир жуда тез ўзгарадиган замонда яшаяпмиз. Аммо устоз-шогирдликнинг мазмуни ва моҳияти мумтоз қадрият сифатида ўзгармасдан келмоқда.· Устоз – инсон маънавиятининг меъморидир.· Устоз ва шогирднинг инсоний ва касбий муносабатларини мустаҳкамлайдиган жиҳатлар:· Шогирднинг устозни зиёрат қилиб туриши.· Ўзаро муносабатлар ва суҳбатларнинг самимийлиги.· Устозда таънанинг йўқлиги.· Биргалашиб сафарларда бўлиши.· Шогирднинг самимийлигига қўшамаднинг аралашмаганлиги.· Шогирднинг ўз касбини такомиллаштириш бўйича ҳамиша маслаҳат олиб туриши.· Устознинг устунлиги унинг ўзидан кечишида.· Устоз шогирд учун осмонда. Осмонга қараб тош отилса ўзининг бошига келиб тушиши тайин.· Эзгуликни касб қилган кишиларгина устоз бўла олади. Улар учун устозлик катта эзгуликдир. Шунинг учун эзгулик устозга чексиз лаззат бахшида қилади.· Саховат соҳиби бўлмаган кишилар устоз бўла олмайди. Саховат эса улуғлик калитидир.· Шогирдларига меҳр қўймаган устоз ҳақиқий устоз бўла олмайди. Меҳирнинг қайтими меҳирдир.· Устознинг айтган аччиқ гаплари ҳам самимий бўлса, шогирд учун ширин туюлади. · Устозликни орзу қилмаган, унга интилмаган шогирд такомилдан тўхтайди. · Устоз етиштирган боғнинг мевасидан шогирдлар баҳраманд бўладилар.· Устоз қуёшга ўхшайди, шогирд эса дарахт сингари унинг беминнат нуридан баҳраманд бўлиб улғаяди, мева беради.· Шогирд етиштирмаган, бировни тарбияламаган буюк алломани ҳам устоз деб бўлмайди.· Дарахтнинг ҳосили — меваси, устознинг ҳосили — шогирдлари.· Устоз фақат яхши, самимий, саховатли ва билимдон одамлардангина етишиб чиқади. · Агар инсонда саховат ва инсоф уйғун бўлмаса, ҳамма ҳам устоз бўлишдек саодатга муяссар бўлавермайди.· Шогирдингизга яхшиликни ўргатиб яхшиликни кутасиз. Агар унга ёмонликни ўргатсангиз ўзингизга яхшилик бўлиб қайтмайди. · Билими саёз, савияси паст одамлар ҳақиқий устоз бўла олмайди. · Одамийлик одобини ўргатган устоз ҳақиқий устоздир. · Устознинг «Кўзингга қара» дегани эҳтиёт бўл, ўзингга қара деганидир. · Яхши устозга шогирд бўлишлик ҳам Оллоҳнинг иноятидир.· Комил инсон осмондан тушмайди, у ҳам устоз тарбиясини олиб шаклланади.· Яхшилик, эзгуликни ўргатиб саодатга элтувчи йўлни кўрсатадиган кишинигина устоз дейиш мумкин.· Шогирднинг муваффақияти устоз кўнглини тоғдек кўтаради. · Инсон ҳаёти гаштининг энг ширини устозликдир. · Шогирд ҳам фарзанд сингари устоз жигарининг бир парчасига айланади, юрагининг тўридан жой олади. · Устоз ўзига ва шогирдларига ўта талабчан бўлсагина кўп муваффақиятларга эришиши мумкин.· Ҳаёт муаммоларини ҳал қилишни кўп яшаган одамдан кўра кузатувчан одамлар яхши билади. Кузатувчан мушоҳадали одамлардан устоз чиқади.· Бахтга эришишни мақсад қилиб яшаётган кишига қийинчилик сезилмайди. Мақсадсиз қилинган барча ишлар қийинчилик бўлиб туюлаверади. Мақсадни аниқ белгилаб тўғри йўлга солиб юбориш учун ҳам одамга устоз керак.· Олтиннинг пробаси бор. Устознинг пробаси беўлчов.· Кўр одам ёруғлиққа интилмайди, сен ҳаётда кўзинг очиқ бўла туриб кўр бўлмагин. Кўзи очиқ кўрлар устоз кўрсатган йўлдан юра олмайди.· Устозлар айтади: бахтнинг ранги йўқ, лекин бахтсиз одамларни “бахти қаро” дейдилар. Шамолнинг ҳам ранги йўқ, лекин ёниб турган ўтни учириши мумкин. · Кулфатни ғам билан эмас, ундан қутилиш тадбирларини қўллаш билан енгиш керак. Бунда устоз маслаҳатига таянган маъқул.· Устозга муҳтож бўлмаган жараён севиш ва севилишдир.· Дунёда устознинг оқилона сўзи ва эришган улуғлиги одамлар ва шогирдлар хотирасида узоқ сақланади.· Усоз айтганидек, яхшилик ва ёмонликни, диёнат ва хиёнатни, зиё ва зулматни ҳис қилиб яшашнинг ўзи ҳам бахт.· Бахт эшигининг биттаси ёпилса, иккинчиси очилади. Аммо ҳамма эътиборни ёпилган эшикка қаратиб очилганини сезмаслигимиз мумкин. Буни ҳис қилиш йўлини устоз ўргатади.· Устоз шогирдига фақат билим, касб-ҳунар ўргатиб қолмасдан, балки биринчи галда инсонийликни ҳам ўргатиши лозим.· Устоз кўрмаган шогирдларнинг одатлари хатарли.· Устозларга таъзим қилган шогирднинг мартабаси улуғ бўлгай.· Устоз бардошли, сабр-тоқатли бўлмоғи лозим. Акс ҳолда шогирдни тарбиялашдек саодат унга насиб қилмайди. Демак устозликдан маҳрум бўлади. Бундайлар фақат болаларининг отаси бўлиб қолиши мумкин.· Дунё тилсимини очадиган калитни менга ато қилган-лиги учун Оллоҳга шукур, устозга ташаккур дейман.· Сени кимдир устоз деб атаса, билгилки, улуғликка қадам қўйибсан. Шунга муносиб бўлишни унутма.· Устоз кўрган шогирд келажакда издошларни тайёрлашни унутмаслиги керак. Шундагина устоз бошлаган мактаб ривожланади. У ҳақиқий мактабга айланади.· Яхшилик ва эзгуликни ўргатган устоз деб, ёмонликни ва ёвузликни ўргатган кишини худбин деб аташ жоиз.· Устозга садоқат билан хизмат қилганнинг бағри бутун бўлади. · Устоз рози бўлса, дунё розилигидир. · Устоз меҳнатга ўргатса чўчиманг. Сиз мақсадли ва самарали меҳнат қилишни ўрганган бўлсангиз, билингки Сиз муҳтожликдан қутилгансиз.· Дунёда энг қийин ишлардан бири — сир сақлашни ўргатган устозга тасаннолар айтиш керак.· Сендаги кўп яхши фазилатлар ота-онангдан ва устозингдан ўтган. Сен ҳам яхши фазилатларинг билан уларга “ота-онасига, устозига раҳмат”, деган мукофотларни инъом қилгин.· Одам ишлаганда оладиган маошининг миқдорини ўйлайди, устоз — шогирдининг камоли ва тақдирини.· Устоз шогирдини севади, агар у устоз ўгитларига ҳақиқий ва чинакам амал қилса.· Устоз билан шогирдлик ўртасида беғаразлик ва самимийлик бўлса, у дўстликка айланади ва бу жуда катта муваффақиятлар келтириши мумкин.· Устоз ғояси – бу катта капитал. Унинг фойдасидан иқтидорли шогирдлар манфаатдор бўлади.· Устоз ўлмас ғояларни яратса, ўзидан кейин ҳам ғоялари ўлмайди.· Устоз — ғояларнинг эгаси. Устознинг эгаси, унинг шогирдлари. Дунёда ягона ўлмайдиган нарса – устоз яратган ғоялардир.· Устознинг улуғлиги — унда ҳамиша ғоялар пайдо бўлаверишида, шогирднинг улуғлиги, уни ўзлаштира олиш имкониятининг мавжудлигида.· Устознинг машҳурлиги – вақтинча, омади – тасоддиф, мувоффақиятлари — мўрт бўлиши мумкин, агар унинг ўлмас ғояларини давом эттирадиган садоқатли шогирдлари бўлмаса.· Устоз бўлишдек саодатга эришиш учун кўп мураккаб йўлларни босиб ўтиши, анча тўсиқларни ортта қолдирган бўлиши лозим.· Ҳақиқий устоз бўлишдан олдин катта ҳарф билан ёзиладиган ИНСОН бўлишни талаб қилади.· Устоз ҳамма соҳада юксак чўққига ўхшаши керак. Шундагина унга ҳамма интилиб яшайди.· Ҳақиқий устозни шогирдлари бошига кўтариши мумкин. Лекин устозликка давогарлар ўзларини пастга урмаслиги лозим.\n– Халқда «Устоз отангдан улуғ», «Меҳмон отангдан улуғ» деган мақоллар бор. Кейинги вақтларда бу мақолларни «Устоз отангдай улуғ», «Меҳмон отангдай улуғ» деб айтиш урф бўлди, – деди О.Мадаев. – Мақол халқ ижоди. Ижод бадииятсиз, бадиият муболағасиз бўлмайди. Меҳмон отангдан улуғ деб муболаға воситасида, аввало, отани азизлаймиз. Нега мен шу мисолни келтирдим?! Гап шундаки бугун одамларда тафаккур кучи ортган сари, тасаввур кучи камайиб бормоқда. Тасаввур эса инсонга завқ-шавқ беради. Шундай экан, миллатимиз аскияни, дўстона ҳазилни, сўз латофатини англамай қолмасин.\nЧоп этилган 15.10.2013 МуаллифZiyouz.uz\nНоров Абдусаид Муродович, 1971 йил 2 февралда Қашқадарё вилояти Косон туманидаги Қорабайир қишлоғида туғилган.\n1989-94 йиллар Бухоро Давлат университети физика-математика факултетида таҳсил олган.\n1994 йилдан бери Қарши Давлат университети физика-математика факултетининг “Амалий математика ва информатика” кафедрасида ўқитувчи, 2006 йилдан шу кафедранинг катта ўқитувчиси лавозимида ишлаб келмоқда.\n2006 йилда “Таважжуҳ” номли шеърий тўплами чоп этилган. Ушбу шеърлар мазкур тўпламдан олинган.\nШоир ёзди сарфлаб умрин ярмини,\nЭлакдан ўтказиб ҳар бир сатрини.\nКимдир ўқиб кўрмай отди ғижимлаб,\nГўё ерга топтаб шоир қадрини.\nКимдир ўқиб, йиғлаб кўзига суртди,\nГўё топганидек сўзда қадрини.\nУмр йўли узун нақадар,\nКўп довон бор, соғ-у сўлларда.\nФарзандини етаклаб падар,\nҚолиб кетар ярим йўлларда.\nЙўлнинг қолган қисмидан балким,\nУстоз элтар манзилга тўлуғ.\nШу сабабдан бўлса керакким,\nДерлар: Устоз отангдан улуғ.\nМени кечирасизу, лекин бу дунёдаги ҳеч бир зот ОТАДАН улуғ бўлмаса керак. Мақол менимча «Устоз-отангдай улуғ» бўлса керак. Ўқувчилар фикрини бузманг, ахир улар сизга ишонишади. Ким биландир баҳслашиб қолса, сизни мақолангизни манбаа қилиб кўрсатишади.\nОллоҳ — отадан улуғлигини тан олмайсизми? Мақолаларни эътибор билан ўқиб чиқинг, ҳаммаси исботи билан ёзилган-ку. Мен ҳам манбаларни кўрсатиб, таҳлил қилдим.\nNext story АЭСнинг фойдаси қанча? Зарари ва хавфи-чи?\nPrevious story Тошкент — телевидение ватани!


ЎзА - Ёш тадбиркор ва фермерларнинг ечимини кутаётган муаммолари муҳокама қилинди\nЁш тадбиркор ва фермерларнинг ечимини кутаётган муаммолари муҳокама қилинди\n08.08.2017 15:41 Чоп этиш версияси\nБухорода ёш тадбиркор ва фермерларнинг муаммо ва таклифларини ўрганишга бағишланган очиқ мулоқот ўтказилди.\nВилоят ҳокимлиги ва Ўзбекистон ёшлар иттифоқи вилоят кенгаши ҳамкорлигида ташкил этилган тадбирда Олот, Жондор, Когон, Қоракўл, Қоровулбозор туманлари, Бухоро, Когон шаҳарларидан ёш тадбиркорлар, соҳага қизиқиш билдирган йигит-қизлар иштирок этди.\nМамлакатимиз иқтисодиётида тобора муҳим ўрин тутаётган кичик бизнес ва хусусий тадбиркорликни ривожлантиришга қаратилаётган алоҳида эътибор юксак самаралар бермоқда. Бухоро вилоятида ҳам ёш тадбиркорларнинг бизнес лойиҳаларини молиявий қўллаб-қувватлаш доимий эътиборда. Марказий банк вилоят бош бошқармаси маълумотларига кўра, жорий йилнинг ўтган даврида 2 минг 863 ёш тадбиркорга 23,7 миллиард сўм кредит маблағи ажратилган. Натижада юзлаб янги иш ўринлари яратилган.\nТадбирда ёш тадбиркор ва фермерларнинг саноат, қишлоқ хўжалиги, хизмат кўрсатиш соҳаларидаги фаолиятини янада ривожлантириш борасида ечимини кутаётган муаммолар муҳокама қилинди.\n– Мен “Оққош Бўрон замини” кўп тармоқли фермер хўжалиги раҳбариман, – дейди ёш фермер Нозигул Жўраева. – Давлатга пахта ва ғалла сотиш режасини мунтазам бажариб келамиз. Айни пайтда чорвачилик тармоғини ҳам ташкил этганмиз. Аммо уни ривожлантириш учун озуқа базаси мустаҳкам бўлиши керак. Шу мақсадда унумдорлиги паст, яхши ҳосил бермаётган ердан озуқабоп экинлар учун 10 гектар ажратилишини сўраб, ваколатли ташкилотларга мурожаат қилдик, натижа бўлмади. Агар бу масала ҳал этилса, чорвачилик янада ривожланган, бир неча иш ўрни яратилган бўларди. Қолаверса, ерга беда экилса, тупроқ структураси ўзгариб, унумдорлиги ошади.\n– Алоқа хизмати йўналишидаги “Paynet” шохобчамиз хизматидан мижозлар мамнун, – дейди Қоракўл туманидан ёш тадбиркор Умид Рўзиев. – Талаб ва эҳтиёжни ҳисобга олиб, фаолиятни кенгайтиришни режалаштирганмиз. Бунинг учун 20 миллион сўм миқдорида кредит керак. Лекин тижорат банки ходимлари ҳозирча ресурс масаласида муаммо борлигини айтишди. Агар кредит тезроқ ажратилса, бу сармоя ҳисобига компьютер ва тегишли бошқа техник жиҳозлар харид қилардик. Бу яна беш нафар ёшни ишга қабул қилиш имкониятини яратади.\nЎзбекистон ёшлар иттифоқи марказий кенгаши масъул ходимлари Б.Мирзатов, А.Ҳидоятов, банк, солиқ ва кадастр ташкилотлари, Савдо-саноат палатаси вилоят ҳудудий бошқармаси ҳамда бошқа мутасадди идоралар раҳбарлари ёшларга савол ва мурожаатлари юзасидан тушунтиришлар берди. Аксарият мурожаат ва муаммолар шу ернинг ўзида ҳал этилди.\n“Бухоро бриллиант силк” қўшма корхонаси, “ДЭУ текстайл” хорижий корхонаси Бухоро филиалига уюштирилган саёҳат тадбир иштирокчиларида катта таассурот қолдирди.\nЁш тадбиркор ва фермерлар иштирокидаги бундай мулоқот Ғиждувон туманида ҳам ўтказилди.


Buxoro yoshlari gazetasi | Страница 49\nКИМГА ҚАНДАЙ СОВҒА?\nЯнги йил байрамини совғаларсиз тасаввур қилиш мумкинми? Албатта, йўқ! Бироқ совға танлаётганда совға берилаётган кишининг темпераментини ҳам ҳисобга олиш керак экан. Ахир сангвиник темпераментли кишини меланхолик кишиларга тўғри келувчи совға билан хурсанд қилиб бўлмайди-да.\nСовға танлашда энг биринчи навбатда одатий совғалардан қочиш маслаҳат берилади: бувингизга шампунь, дадангизга пайпоқ дегандек. Психологларнинг айтишича, кўпчилик кишиларга бундай совғалар умуман ёқмас экан. Совғанинг киши темпераментига мос келиши кераклигини эса кўпчилик ўйлаб ҳам ўтирмаса керак. Batafsil КИМГА ҚАНДАЙ СОВҒА? →\nАРЧА ВА ЯНГИ ЙИЛ ТАРИХИ\nЯнги йил байрами ўзгача шукуҳга эга. Бу оилавий байрам. Бу турли мўъжизавий онларни ваъда қилувчи шодиёна. Барча оила аъзолари, айниқса, болажонлар қалбига эртакнамо руҳият олиб кириши ҳеч кимга сир эмас. Аслида у қачон пайдо бўлган? Арча безатиш-чи. Batafsil АРЧА ВА ЯНГИ ЙИЛ ТАРИХИ →\n“ЯНГИ ЙИЛ”НИ ТАНТАНА ҚИЛИШ ШАРТМИ?!\nЖаҳоннинг кўпгина халқлари нишонлайдиган янги йил байрами бизнинг юртимизда ҳам байрам қилинади. Янги йилда дастурхон тузаймиз, арча шохларини безатиб, ўйин-кулгу қиламиз, ҳатто ҳар хил ҳайвон ва жонзотлар ниқобини тақиб, балл маскарадларида иштирок этамиз. Ҳанузгача моҳиятан ўзимиз ҳам англаб етмаган байрамни интиқиб кутамиз. Фарзандларимизга янги йил байрамида улар истаган нарсаларни олиб беришни ваъда қиламиз, ёхуд Қорбобо ва Қорқиз мўъжиза кўрсатиб, уларга орзусидаги ўйинчоқни совға қилишига астойдил ишонтирамиз. Лекин ҳеч қандай аҳамият ва маъно касб этмайдиган, на миллий қадриятларимизга ва на турмушимизга алоқаси бўлмаган кунни байрам қилиш учун ойлаб пул жамғарамиз. Batafsil “ЯНГИ ЙИЛ”НИ ТАНТАНА ҚИЛИШ ШАРТМИ?! →\nТАЪЛИМ ТИЗИМИ ТАРАҚҚИЁТИ\nСўнгги йилларда мамлакатимизда фан ва таълим соҳасида қатор ютуқлар қўлга киритилиб, маориф тизими янада тараққий этмоқда. Малакали педагог кадрларнинг дарс жараёнларида интерфаол усуллар ҳамда интерактив ўйинлардан фойдаланаётганлиги ўқувчиларнинг мавзуни мукаммал ўзлаштиришида муҳим омил бўлиб хизмат қилмоқда. Batafsil ТАЪЛИМ ТИЗИМИ ТАРАҚҚИЁТИ →\nИнсон бу ҳаётда яшаш учун келади. Демак, ҳаёт бизга берилган ноёб туҳфа. Китоблар эса ҳаётим мазмуни.\nМен яқинда дурдона бир асарни қўлга олдим, уни жавоҳирга тенглаштирдим. Бу асар халқаро миқёсда 21-асрнинг энг кучли сиёсий, лидерларидан бири сифатида эътироф этилган давлат арбоби, Юртбошимиз томонидан битилган “Она юртимиз бахту иқболи ва буюк келажаги йўлида хизмат қилиш энг саодатдир” китобидир. Мен бу асарга шу қадар меҳр қўйдимки, унинг жумлаларини, ҳатто, ёд олдим. Batafsil ЖАВОҲИР АСАР →\nОНА ВА БОЛА САЛОМАТЛИГИ ЙЎЛИДА\n“Фарзандлари соғлом юрт қудратли бўлур, қудратли элнинг фарзандлари соғлом бўлур” деган эди давлатимиз раҳбари Ислом Каримов. Албатта, ҳар қандай давлатнинг ривожланишида, жаҳон ҳамжамиятида муносиб ўринга эга бўлишида ўсиб келаётган ёш авлодга берилаётган эътибор ҳамда ғамхўрлик муҳим ўрин тутади. Batafsil ОНА ВА БОЛА САЛОМАТЛИГИ ЙЎЛИДА →\nМАКТАБИМИЗ ЧЕМПИОНИ – ФАХРИМИЗ, ҒУРУРИМИЗ!\nФируз Ражабов – Когон туманидаги 1-умумий ўрта таълим мактабининг умидли, истеъдодли ва иқтидорли ўқувчиси. Ўзбек жанг санъати билан мунтазам шуғулланади. Batafsil МАКТАБИМИЗ ЧЕМПИОНИ – ФАХРИМИЗ, ҒУРУРИМИЗ! →\nШаҳбоз СУВОНОВ: Ҳаракатнинг вилоят Кенгаши Ижтимоий-иқтисодий ва ҳуқуқий лойиҳалар бўлими мудири.\nЎтган 2015 йилда айрим режа ва мақсадларимиз амалга ошмай қолди. Масалан, “Камолот” ЁИҲ вилоят, туман ва шаҳар Кенгашлари қошидаги “Ёшлар ижтимоий хизматлари” маркази тўгараклари иштирокида вилоятимиздаги “Семурғ” спорт мажмуасида таълим ва инновацион кўргазмаларини ташкил этмоқчи эдик. Batafsil “Камолот” минбари →\nИҚТИДОР, ИЗЛАНИШ, ЭЪТИРОФ\nМедиа маҳсулотлар фестивали\nОммавий ахборот воситаларининг роли ва таъсирчанлиги ортиб, ёшлар маданиятини юксалтириш, уларни ёт ғоя ва мафкуралардан муҳофазалаш борасида салмоқли натижаларни қўлга киритмоқда. Бу борада телевидение соҳасида фаолият кўрсатаётган ходимларнинг ўрни ва аҳамияти беқиёс. Batafsil ИҚТИДОР, ИЗЛАНИШ, ЭЪТИРОФ →\nОНА АЛЛАСИ-ЛА УЛҒАЯР БОЛА\nСокин тун бағрида янграётган она алласининг сеҳрли оҳанглари гўдак қалбига муҳрланиб бормоқда. Бу қадимий қўшиқ сўзларининг ижодкори ҳам, бастакори ҳам бешик қучиб тунларни тонгларга бедор улаган волида аталмиш мўътабар зот. У гўдаги қошида ҳамиша сергак. Ҳушёрлиги учун норасидаси беҳадик ором олади. Ёпинчиғи қирмизи бахмалдан, бежирим туморча осилган бешик аёл учун нақадар азиз. Унинг борлиғи ҳам, бойлиги ҳам тўққиз ой вужудида асраб-авайлаб, дунёга келтирган дилпорасидир. Унинг шодлиги оламни тутади, у қанчалар бахтиёр. Batafsil ОНА АЛЛАСИ-ЛА УЛҒАЯР БОЛА →\n← Назад 1 … 48 49 50 … 58 Далее →\nКогон шаҳрида “Youth Day” югуриш марафони ўтказилди\nБирдамлик йўлида бирлашган ёшлар\nЁшлар тенгдошларини иш билан таъминлаяпти!\nҲар бир ёш меҳр-эътиборда


24 сентябрь куни андижонлик боксчи Ҳасан Эргашев “Дамас” бошқарувидаги ИИБ ходими Саиджон Ғофуржоновни дўппослади.\nКапитан “Дамас” русумли хизмат автомашинасини Эргашевнинг тўхтаб турган “Спарк” русумли автомашинага келиб урган эди. Ҳодиса соат 12 ва 13 оралиғида бўлиб ўтгани видеотасвирларда акс этган. Воқеа Андижон шаҳрининг гавжум Тошкент кўчасида содир этилган.\n“Элтуз” мухбири воқеа тафсилотларини ўрганиш мақсадида ҳодисада бевосита иштирок этган кишилар билан суҳбатлашди. “Дамас”ни бошқарган ИИБ ходими ишидан айрилиб қолишидан қўрқиб интервью беришни хоҳламаслигини билдирган.\nКапитан Саиджон Ғофуржонов айни вақтда Андижон ИИБ 1-милиция бўлими ҳузуридаги тергов бўлинмаси раҳбари лавозимида ишлайди.\n“Спарк” автомашинасининг эгаси андижонлик боксчи Ҳасан Эргашев билан боғланиб бўлмади.\nҲодисага гувоҳ бўлган ҳайдовчининг айтишича, Саиджон Ғофуржонов ўз бошқарувидаги машинани бехосдан қарама-қарши ножўя ҳаракатланаётган автомашинадан сақланган ҳолда йўл четига буради.\nНатижада ҳаракатсиз турган “Спарк” автомашинасига урилади. Шундан сўнг “Спарк” эгаси ИИБ ходимини дўппослаб кетади. Ҳалокатдан сўнг қисқа вақт ичида атрофга оломон йиғилади.\nЙиғилган омма томонларни тинчлантириши қийин кечган. Шу вақт ичида “Спарк” эгаси ИИБ ходимига президентнинг куёви Отабек Умаров билан яқинлигини, UFC чемпиони Ҳабиб Нурмагомедов билан дўстлиги, ўзининг ҳам спортчи эканини айтади. Гувоҳ спортчи томонидан ИИБ ходими турли сўзлар билан ҳақорат қилинганини тасдиқлайди.\nСпортчининг президентнинг куёви билан тушган, водийда овоза бўлган расмини “Элтуз” мухбири кўрган.\nАҚШда яшаётган ўзбек боксчиларидан бири Санжарбек Раҳмонов интервьюларидан бирида доғистонлик аралаш жанг устаси Ҳабиб Нурмагомедов “унинг акаси Ҳасан Эргашевнинг яқин дўсти” эканини тасдиқлаганди.\nАндижон вилояти прокуратурасига яқин мулозимнинг хабар беришича, иш терговга оширилган. Бунда кўзбўямачилик ёки тарафкашлик қилинмайди. Воқеа рўй-рост кўриниб турибди.\nҲар иккала томонга етказилган жароҳат даражасини аниқлаш юзасидан суд-тиббий экспертизаси ўтказилаётгани маълум қилинди. Албатта, ИИБ ходими машинага шикаст етказгани, “Спарк” автомашинаси эгаси ИИБ ходимини ургани инобатга олиниши таъкидланган.\nҲар иккала томон – бири ИИБ ходими, бири президент куёвининг дўсти экани қонуний чора кўришда ҳеч қандай аҳамият касб этмаслигини билдирди мулозим.\n“Элтуз”нинг ушбу воқеа билан яхши таниш бўлган суҳбатдошининг сўзларига кўра, “прокуратура ишни қўзғатди, аммо иш умуман олдинга юрмаяпти, Ҳасан Эргашев терговга келмаган”.\ndata-title="“Президент куëвининг дўсти” бўлган боксчи Андижонда ИИВ капитанини калтаклади" data-description="
24 сентябрь куни андижонлик боксчи Ҳасан Эргашев “Дамас” бошқарувидаги ИИБ ходими Саиджон Ғофуржоновни дўппослади.


Саида Мирзиёева биринчи иш куни таассуротлари билан ўртоқлашди / Ўзбекистон янгиликлари, энг сўнгги хабарлар\nЖАМИЯТ 0 Шархлар 3713 кўрилди\nХабарингиз бор, 12 апрель куни Президентнинг тўнғич қизи Саида Мирзиёева Ахборот ва оммавий коммуникациялар агентлиги директорига ўринбосар этиб тайинланганди. Бугун у ўзининг ижтимоий тармоқлардаги саҳифаларида биринчи иш куни таассуротлари билан ўртоқлашди:\nБугун Президент Администрацияси ҳузуридаги Ахборот ва оммавий коммуникациялар агентлигидаги биринчи иш куним. Янги жамоа, мутахассислар билан танишдим, олдимизга қўйилган вазифалар юзасидан ўзаро фикр алмашдик.\nАмалга оширилиши керак бўлган ишлар жуда кўп. Муаммолар ҳам етарлича. Уларни ҳал қилиш тинимсиз меҳнат талаб этади. Зиммамиздаги бу вазифаларни Агентликнинг кучли жамоаси билан биргаликда ва ҳамжиҳатликда уддалаймиз, деб ишонаман.\nЭслатиб ўтамиз, Саида Мирзиёеванинг агентликдаги вазифаси Ўзбекистоннинг чет элларда ижобий имижини шакллантиришдан иборат.\nUZ24'нинг YouTube ва Mover'даги каналларига аъзо бўлинг\n"Озодлик" радиосининг "ёлғончилиги" ҳақидаги баёнотга изоҳ берилди


iPhone X'нинг илк партияси қанчада сотиб тугатилди? - Terabayt.Uz\niPhone X'нинг илк партияси қанчада сотиб тугатилди?\niPhone X, TechCrunch нашрига кўра Apple’нинг шу вақтга қадар яратилган энг яхши iPhone флагманига аввалдан буюртма бериш бугун старт олди.\nРоссияда iPhone X'нинг илк партиясига 3 дақиқа ичида буюртма олиб бўлинди. Таҳлилларга кўра, жаҳоннинг бошқа смартфон бозорларида ҳам худди шундай вазият кузатилган.\nСмартфоннинг илк партиясини расмийлаштирган харидорларга айфоннинг 2-3 ҳафта ичида етказилиши маълум қилинган. Харидорлар 3 - 7 ноябр кунлари смартфонларини келиб олиб кетишлари мумкин бўлади. Айни пайтда эса иккинчи партия учун буюртмани расмийлаштириш мумкин. Бунда iPhone X 4–5 ҳафта ичида харидорга етиб келади.\nОлд панелни тўлиқ эгаллаб олган 5,8 дюймли экранга эга "инқилобий" девайс жаҳоннинг 55 мамлакатида бу смартфонга олдиндан буюртма берганлар флагманни 3 ноябрдан бошлаб харид қилишлари мумкин.\nСмартфоннинг энг арзони $1,000 доллардан бошлаб сотилмоқда. Халқаро смартфон бозорларидаги нарх бундан ҳам қиммат. Мисол учун, iPhone X’нинг қимматлиги бўйича биринчи ўринда Россия турибди — бу ерда ушбу телефон 1390 долларга сотилмоқда. Ундан кейинги поғоналарни Европа Иттифоқи (1376) ва Бирлашган Қироллик (1338) эгаллади.\nКелтирилган ўнликнинг охирги пиллапоясини Япония банд этди — бу ерда iPhone Х 1018 долларга сотилмоқда.\nШунингдек, Мексика (1325), Хитой (1279), Австралия (1259), БАА (1115), Гонконг (1099), Канада (1080) ва АҚШнинг баъзи ҳудуларида (1063) ҳам айфон нархлари турлича бўлади.\nМаълумотларга кўра, бу галги айфон флагмани партиясидан ўрин олган смартфонлар сони жуда кам. Мисол учун, Apple учун йирик бозор ҳисобланган Нидерландия ва Бирлашган Араб Амирликларига юборилган биринчи партияда бор-йўғи 46 минг дона iPhone X бўлган.\niPhone X флагманидаги ўзига хос инновациялар билан танишинг:\nApple сайтида iPhone X'нинг 6 муҳим жиҳати эълон қилинди.


Тошкент шаҳридаги 6 Июнь кунидаги Хатмоналар\nБугун 6 Июнь, Муборак Рамазон ойининг мағфират даҳаси, 21-кунларидир. Тошкент шаҳридаги бир неча жоме масжидларда бу кеча Қуръони Карим хатмонаси яъни, Каломуллоҳнинг сўнгги суралари ўқилиб, чин ихлос ила дуолар қилинади.\nБугун 06.06.2018 санасида Тошкент шаҳридаги учта масжидда Қуръони Карим хатмонаси якунига етади:\n1. “Минор” жоме масжиди.\n(Манзил: Юнусобод тумани, Минор маҳалласи Минор берк кўчаси 1-уй. Тел. :+998 71 235 17 33, +998 71 234 77 74, +998 90 355 55 21. Масжид расмий веб-сайти: www.minor.uz)\nМасжид имом-хатиби: Турсунов Анвар қори\nҚорилар: Нематов Жаҳонгир Тўлқинович, Қобулов Абдулбосит Бадриддинович\n2. “Авайхон” жоме масжиди.\n(Манзил: Мирзо Улуғбек тумани, Қорасувбўйи кўчаси 87а уй. Тел.: +998 71 265 66 26, +97 771-95-33)\nМасжид имом-хатиби: Холиқов Алиқул\nҚорилар: Шукруллаев Мухаммад Алихон Хайруллоҳ ўғли, Шукруллаев Омилхон Хайруллоҳ ўғли\n3. “Оққўрғон” масжиди.\n(Мирзо Улуғбек тумани, “Оққўрғон” маҳалласи, Ойдинкўл кўчаси 29-уй. Тел.: +998 93 595-74-03, +998 91 162-60-42)\nМасжид имом-хатиби: Айсаков Файзираҳмон\nҚорилар: Бобораҳимов Фазлиддин Низомиддинович\nWednesday, 06 June 2018 15:13\nТошкент шаҳридаги 5 Июнь кунидаги Хатмоналар\nБугун 5 Июнь, Муборак Рамазон ойининг мағфират даҳаси, 20-кунларидир. Тошкент шаҳридаги бир неча жоме масжидларда бу кеча Қуръони Карим хатмонаси яъни, Каломуллоҳнинг сўнгги суралари ўқилиб, чин ихлос ила дуолар қилинади.\nБугун 05.06.2018 санасида Тошкент шаҳридаги қуйидаги масжидларда Қуръони Карим хатмонаси якунига етади:\nSunday, 03 June 2018 02:49\nЯманда Рамазон ойи\nЯманда, бозор-ўчоқ ишларини фақат аёллар бажарадилар. Асосан, байрам учун тайёргарликлар ва озиқ-овқатни сотиб олиш ишлари, бу муқаддас ойда майда-чуйда ишларга чалғимаслик учун, Рамазон киришидан аввал бажарилади.\nМаҳаллий халқ ичида, бу байрам тонг отгунича нишонланади. Барча масжидлардан, дуо қилаётган аёл ва эркакларнинг овозлари эшитилиб туради. Яманликлар меҳмонга бориб, бу муқаддас ойнинг кириб келиши билан бир-бирларини муборакбод этадилар. Одамлар, то сахарлик вақтига қадар масжидда, Муқаддас Қуръонни мутолаа қилиб ўтирадилар.\nЯман анъаналарига кўра, сахарлик таомини бир идишга солинган нон, пиширилган сут ва сариёғ ташкил этади. Тамадди қилиниб, одамлар уйқуга кетадилар. Рамазон ойида, шаҳар ва қишлоқларда, хаёт фақат кеч кирганда қизғин тусга кира бошлайди, чунки, одамлар шомгача ишлайдилар. Қуёш ботгач, мусулмонлар рўзаларини очадилар. Ифтордан сўнг одамлар масжидларга бориб, таровиҳ намозларини ўқийдилар ва ундан сўнг, ўз иш жойларига қайтадилар. Мени лол қолдирган нарса шуки, рўза ойининг шароитига қарамай одамларнинг иш қобилиятларини йўқотмасликларидир!\nИфтор вақтида, кўчаларда, озиқ-овқат ва ширинликлар сотиладиган савдо буткалари кўпаяди.\nРўзанинг мақсади – одамларни нафақат интизомга ўргатиш, балки инсонларнинг одоб-аҳлоқларининг яхши томонга ўзгаришида. Мусулмонларнинг ҳаёлларида фақат Аллоҳ Таоло ва Унга хизмат қилишдир. Рамазон ойи - ўзини ичидан камолотга етказиш, Яратганга содиқ бўлиш, савобли ишларни кўпайтириш ва ўз интизомини тўғирлаш ойидир.\nАраб мамлакатларида Рамазон ойидаги қизиқ анъаналар\nБутун дунё мусулмонлари учун муборак Рамазон ойи хузурбахш анъаналарга тўлиб тошган. Ҳаттоки улардан айримлари бизларга ноъмалум ҳам бўлиши мумкин. Ўзининг кўп асрлик тарихи давомида исломий анъаналар у ёки бу халқнинг маҳаллий одатлари билан қоришиб кетганки, бунинг оқибатида бу ойни нишонлаш ҳар бир юртда ўзига хос алоҳида тарзга айланган. Келинг, мусулмон ўлкаларда бу муборак ойда қандай ғаройиб одатлар борлиги ҳақида танишиб чиқамиз.\nРамазон ойини ўтказиш анъаналари хар бир мамлакатда ўз хусусиятига эга эканлигини биласизми? Бу мамлакатларнинг баъзиларида, Рамазон ойида, шунчаки таомланиш хам байрамга айланиб кетади. Рамазон ойини нишонлаш, хар хил миллатлар ичида, уларнинг анъаналари туфайли, ўзгача одат бўлиб қолди.\nКавказда Рамазон ойининг биринчи куни эълон қилинди\nМуборак Рамазон ойи 17 майдан бошланадиган бўлди. Бу ҳақда Кавказ мусулмонлари диний идорасига таяниб Yenicag.ru хабар қилди.\nУшбу муносабат билан календарга ҳам ўзгартиришлар киритилган.\nMonday, 14 May 2018 18:08\nБугун, 11 май куни Ўзбекистон мусулмонлар идораси мажлислар залида юртимизга Рамазон ойи кириб келиши ва уни тартибли ўтказиш бўйича матбуот анжумани ўтказилди. Анжуманда Дин ишлари бўйича қўмита раиси ўринбосари Нуримон Абулҳасан, ЎМИ раиси ўринбосари Абдулазиз Мансур, имом-хатиблар, журналистлар ва диний таълим муассасалари ходимлари иштирок этдилар.\n«Рамазон туҳфалари» (3-кун, фото-видео)\nSaturday, 13 July 2013 21:30


Вазир Дилмурод Набиев энг қуйи тизимларда ўтаётган мусобақалар билан танишди\n1 октябрь, 2018, 15:01\nЎзбекистон Республикаси Жисмоний тарбия ва спорт вазири Дилмурод Набиев ёш спортчиларни тақдирлади\nЎзбекистон Президенти Шавкат Мирзиёев жорий йилнинг 20 сентябрь куни жисмоний тарбия ва спорт соҳасини ривожлантириш масалаларига бағишланган йиғилиш ўтказган эди.\nУнда давоатимиз раҳбари томонидан туман, шаҳар, вилоят ва республика миқёсида спорт мусобақаларининг сифат ва сонини ошириш, ғолиб ва совриндорларни рағбатлантириш, спортчиларни танлаб олиш — селекция ишларини тубдан яхшилаш бўйича топшириқлар берилган эди.\nЎзбекистон Республикаси Жисмоний тарбия ва спорт вазири Дилмурод Набиев ушбу топшириқга мувофиқ мамлакатимизнинг чекка ҳудудларида болалар ва ёшлар ўртасида спорт мусобақаларини ташкил этилиш жараёнларини ўрганиш ишларини олиб бормоқда.\nМаълумки, истеъдодли спортчиларни танлаб олишда ушбу мусобақалар ва уларнинг натижалари муҳим аҳамият касб этади. Бунда мусобақалар энг қуйи тизимидан бошлаб шаффоф ўтиши ва кучли спортчилар учун барча шарт- шароитлар яратилиши мақсадга мувофиқ.\nВазир Тошкент вилоятининг барча туманларидаги ҳолатни ўрганиб, спортчилар ўртасида мусобақаларнинг сифатли ташкил этилишидаги камчиликлар юзасидан тавсиялар берди. Шу орада Д.Набиев Олмалиқ шаҳрида спорт таълим муассасалари ўртасида бокс тури бўйича ўтказилаётган мусобақа жараёнларини кузатди ва ғолибларни тақдирлади.\nАлбатта, энг қуйи тизимлардаги спорт мусобақаларининг ташкил этилиши тизимдаги юқори раҳбарларнинг доимий назоратида туриши - мамлакатимизда спорт соҳасини бунданда ривожланишига асос бўлади.